open-index/open-wikipedia-markdown huggingface dataset:
အဆဟိတောင် (အိရှိခရိ)

**အဆဟိတောင်** (旭山, Asahi-yama) သည် ဂျပန်နိုင်ငံ၊ ဟော့ကိုင်းဒိုးကျွန်း၊ အဆဟိခဝမြို့ရှိ တောင်တစ်ခု ဖြစ်သည်။ ဤတောင်သည် အိရှိခရိတောင်တန်းတွင် ပါဝင်သည်။ အဆဟိတောင်တွင် အဆဟိတောင်ပန်းခြံနှင့် အဆဟိယမတိရစ္ဆာန်ဥယျာဉ်လည်း ရှိသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ဝခခုဆတောင်

**ဝခခုဆတောင်** (若草山, Wakakusa-yama) သည် ဂျပန်နိုင်ငံ၊ နာရစီရင်စု၊ နာရမြို့တွင် ရှိသည့် တောင်တစ်ခု ဖြစ်သည်။ ဤတောင်သည် နာရပန်းခြံ၏ အရှေ့ဘက်တွင် ရှိသည်။ တောင်အမည်မှာ "နုနယ်သည့် မြက်များ" ဟု အဓိပ္ပါယ်ရသည်။ တောင်သည် ဒီဇင်ဘာလ ၁၂ ရက်မှ မတ်လ ၁၇ ရက်နေ့အထိ ဖြတ်သန်းသွားလာခွင့် ပိတ်ပင်ထားသည်။

နှစ်စဉ် ဇန်နဝါရီလ၏ လေးပတ်မြောက်စနေနေ့တွင် တောင်ရှိသေဆုံးခြောက်သွေ့နေသည့် မြက်များကို မီးရှို့ကာ "ယမယခိ" ပွဲတော် (山焼き, တောင်မီးရှို့ပွဲ) ကို ကျင်းပကြသည်။

## ယမယခိပွဲတော်
ဇန်နဝါရီလ၏ လေးပတ်မြောက်စနေနေ့တွင် ဝခခုဆတောင်ရှိ သေဆုံးခြောက်သွေ့နေသည့် မြက်များကို မီးရှို့ကာ ပွဲတော်ကျင်းပကြသည်။ ဤပွဲတော်ကို "ယမယခိ" ဟု ခေါ်သည်။ "ယမယခိ" ၏ အဓိပ္ပါယ်မှာ "တောင်မီးရှို့ခြင်း"  ဖြစ်သည်။ ဤပွဲတော်၏ မူလအစအနေဖြင့် ၁၇၆၀ ခုနှစ်တွင် တိုးဒိုင်းဂျိကျောင်းတော်နှင့် ခိုးဖုခုဂျိကျောင်းတို့၏ အကြားနယ်နိမိတ်အငြင်းပွားမှုမှ စတင်ခဲ့သည်။ စေ့စပ်ညှိနှိုင်းမှုသည်လည်း အဆင်မပြေဖြစ်ခဲ့ကာ တောင်တစ်ခုလုံးသည် မီးဟုန်းဟုန်းတောက်လောက်ခဲ့သည်။ အခြားသော ရှင်းလင်းချက်တွင်မူ တောရိုင်းတောဝက်များနှင့် ကူးစက်တတ်သည့် ရောဂါပိုးမွှားများကို အမြစ်ပြတ်သုတ်သင်ရန် ရည်ရွယ်ကာ မီးရှို့ခဲ့ကြသည်ဟု ဆိုသည်။ လက်ရှိကာလကျင်းပသည့် ပွဲတော်တွင် ကျောင်းတော်နှစ်ခုမှ ကိုယ်စားလှယ်များက ဖွင့်ပွဲမီးရှို့ခြင်းကို ပြုလုပ်ကြသည်။ ထို့နောက်တွင် မီးအလှပြသခြင်းများ ပြုလုပ်ကြသည်။ ပွဲတော်သည် စစ်ဖြစ်ပွားခဲ့စဉ်ကာလများနှင့် ရာသီဥတုကောင်းမွန်ခြင်းမရှိသည့် အချိန်များတွင် ခေတ္တရပ်ဆိုင်းခြင်း၊ ပယ်ဖျက်ခြင်းများ ရှိခဲ့သည်။

ဝခခုဆတောင်၏ ယမယခိပွဲတော် မီးရှို့သည်ကို နာရမြို့နှင့် အခြားသော နာရမြစ်ဝှမ်းမြောက်ပိုင်းရှိ နေရာများစွာမှ မြင်နိုင်သည်။ ထို့အပြင် Aeon Mall Yamato-kōriyama အထပ်မြင့်အဆောက်အဦကားပါကင်နေရာ၊ ခရှိဟရမြို့၊ ဂိုဆဲမြို့ စသည့်နေရာများမှလည်း မြင်နိုင်သေးသည်။ တောင်စောင်းတွင် မီးစွဲလောင်နေသည်ကို ခွန်းဂိုးတောင်၊ အိခိုမတောင်၊ ဟိုးဇန်ဂျိကျောင်းတော်၊ တောင်အောက်ခြေရှိ ရောခန်လမ်း စသည်တို့မှ မြင်ရသည်။ အထင်ရှားဆုံးသော ကြည့်ရှုနိုင်သည့် နေရာများထဲတွင် နာရပန်းခြံ၏ အနီးအနားတွင် ရှိသည့် ခိုးဖုခုဂျိကျောင်းတော်ရှိ ငါးထပ်စေတီအဆောက်အဦ၊ ယခုရှိဂျိကျောင်းတော်အနီးရှိ အိုအိခဲရေကန်၊ ဟဲဂျောနန်းတော်တို့ ပါဝင်သည်။

## ရုပ်ပုံ

File:Mt. wakakusa overlooking Nara.JPG|တောင်ပေါ်မှ မြင်ရသည့် နာရမြို့
File:Night view of Nara from Wakakusayama 20141001.jpg|ညအချိန်ကာလမြင်ရသည့် နာရမြို့
File:MtWakakusa_Nara_Japan.jpg|ဟဲဂျောနန်းတော်မှ မြင်ရပုံ (လက်ယာဘက်တွင် ခဆုဂတောင်ရှိသည်
File:Wakakusa-yakushiji.jpg|အိုအိခဲရေကန်မှ မြင်ရသည့် ယခုရှိဂျိတောင်နှင့် ဝခခုဆတောင်
File:090124 wakakusa yamayaki.jpg|မြက်ခြောက်များ မီးလောင်နေချိန်ကို မီးပန်းများနှင့်အတူ မြင်ရပုံ
File:120128 WAKAKUSAYAMA yamayaki.gif|မြက်များ မီးလောင်နေပုံ 

## ကိုးကား
ကဏ္ဍ:ဂျပန်နိုင်ငံရှိ တောင်များ
ခဘုတိုတောင်

**ခဘုတိုတောင်** (甲山, Kabuto-yama) သည် ဂျပန်နိုင်ငံ၊ ဟယောဂေါ့ခရိုင်၊ နိရှိနိုမိယမြို့တွင် ရှိသည့် တောင်ဖြစ်သည်။ ဤတောင်သည် ရော့ခိုးတောင်တန်း၏ အရှေ့ဘက်ဆုံးတွင် ရှိသည်။ အမြင့် ၃၀၉.၂ မီတာရှိသည်။

## အကြောင်းအရာ
ခဘုတိုတောင်သည် ခန်ဆိုင်းမြို့ပြဒေသတွင် ထင်ရှားသည့် ပျော်ပွဲစားထွက်ရာနေရာတစ်ခု ဖြစ်သည်။ ဤတောင်သည် မီးတောင်သေမှ ကျန်ရှိနေသည့် တောင်ငယ်တစ်ခု ဖြစ်သည်။ မီးတောင်သည် ၁၂,၀၀၀,၀၀၀ နှစ်အကြာက ပေါက်ကွဲခဲ့သည်ဟု ခန့်မှန်းကြသည်။ တောင်သည် "ခဘုတိုယမတောပန်းခြံ" တွင် တည်ရှိသည်။

## သမိုင်းကြောင်း
တောင်သည် ခမောက်ကဲ့သို့ သဏ္ဌာန်ရှိသည်။ ခမောက်ကို ဂျပန်ဘာသာစကားဖြင့် "ခဘုတို" ဟု ခေါ်သည်။ တောင်သည် ပတ်ဝန်းကျင်ရှိသူများအတွက် ဝတ်ပြုဆုတောင်းရာနေရာဖြစ်ခဲ့ပြီး ရှည်ကြာသည့်သမိုင်းကြောင်းရှိခဲ့ပြီ ဖြစ်သည်။ ခန်းနိုဂျိဟု ခေါ်သည့် ကျောင်းတော်သည် တောင်လယ်တွင်ရှိပြီး တောင်ရှိ ဝတ်ပြုဆုတောင်းရာနေရာတစ်ခု ဖြစ်သည်။ ဂျပန်တို့၏ ဒဏ္ဍာရီတွင် ဤတောင်တွင်  ဧကရီဘုရင်မ ဂျင်းဂူးသည် ကိုရီးယားကျွန်းဆွယ်၊ Silla ဘုရင့်တိုင်းပြည်ကို လက်အောက်သို့ သိမ်းသွင်းယူရန် သွားသည့်အချိန်တွင် သူမ၏ ခမောက်ကို ဤတောင်ကို မြှုပ်နှံခဲ့သည်ဟု ဆိုကြသည်။ ထို့အတွက်ကြောင့် ဤတောင်ကို "ခဘုတိုယမ" (ခမောက်တောင်) ဟု ခေါ်ဆိုခဲ့ကြသည်။

## သွားလာရေး
* Nigawa Station of Hankyū Imazu Line
* Kōyōen Station of Hankyū Kōyō Line

## ရုပ်ပုံများ

Image:Hyogo prefectural Kabutoyama Forest Park01bs4592.jpg|ခဘုတိုယမတောပန်းခြံမှ မြင်ရသည့် ခဘုတိုတောင် (6/2010)

Image:Kabutoyama01.JPG|ခဘုတိုယမတောပန်းခြံမှ မြင်ရသည့် ခဘုတိုတောင် (4/2009)

Image:Kabutoyama02.JPG|ခဆဂတတောင်ထိပ် (4/2009)
Image:Kabutoyama05.JPG|တောင်ထိပ်မြင်ကွင်း(4/2009)
Image:Kabutoyama03.JPG|ခဘုတိုယမတောပန်းခြံရှိ ကျောက်ရုပ်တုတစ်ခု(4/2009)
Image:Kabutoyama04.JPG|ခဘုတိုတောင်ရှိ ဘာသာရေးဆိုင်ရာပစ္စည်းများ(4/2009)
Image:Kabutoyama06.JPG|ခဘုတိုတောင်သို့ ဝင်ပေါက် (4/2009)
Image:Kabutoyama07.JPG|ခဘုတိုယမတောပန်းခြံမှ မြင်ရသည့် အိုဆာကာလွင်ပြင်(4/2009)
Image:Kabutoyama08.JPG|ခဘုတိုတောင်ရှိ ဝတ်ပြုဆုတောင်းရာနေရာတစ်ခု ဖြစ်သည့် ခန်းနိုဂျိကျောင်းတော် (4/2009)
Image:Kabutoyama09.JPG|ဘန်းတဲနိခဲရေကန်မှ မြင်ရသည့် ခဘုတိုတောင် (5/2007)

## ကိုးကား
* Nishinomiya Tourist Bureau
* Kabutoyama Forest Park
* Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ
ဂင်းနီဗစ်ဆော-မြန်မာ ဆက်ဆံရေး

**ဂင်းနီဗစ်ဆော-မြန်မာ ဆက်ဆံရေး**သည် မြန်မာနိုင်ငံ နှင့် ဂင်းနီဗစ်ဆောနိုင်ငံ အကြား တည်ရှိသည့် နိုင်ငံခြား ရေးဆက်ဆံရေးဖြစ်သည်။၂၀၂၃ ခုနှစ် မတ်လ၆ ရက်တွင်  နှစ်နိုင်ငံအကြား သံအမတ်ကြီး အဆင့်ဖြင့် သံတမန်အဆက်အသွယ် ထူထောင်ကြသည်။  

ဂင်းနီဗစ်ဆောနိုင်ငံသည် မြန်မာနိုင်ငံ၏ ၁၂၆ နိုင်ငံမြောက် သံတမန်အဆက်အသွယ် ထူထောင်သည့် နိုင်ငံ ဖြစ်ပြီး၊ တစ်ဖက်တွင် မြန်မာနိုင်ငံသည် ဂင်းနီဗစ်ဆောနိုင်ငံ ၁၂၁ နိုင်ငံမြောက် သံတမန်အဆက်အသွယ် ထူထောင်သည့် နိုင်ငံ ဖြစ်သည်။

## သမိုင်းကြောင်း 
ပြည်ထောင်စုသမ္မတမြန်မာနိုင်ငံတော်နှင့် ဂင်းနီဗစ်ဆောသမ္မတနိုင်ငံတို့သည် ကုလသမဂ္ဂပဋိညာဉ်စာတမ်းပါ မူကြီးများနှင့် အပြည်ပြည်ဆိုင်ရာဥပဒေတို့ကို အခြေခံ၍ သံတမန်ဆက်ဆံရေးနှင့် ကောင်စစ်ဆက်ဆံရေးဆိုင်ရာ ဗီယင်နာကွန်ဗင်းရှင်းများနှင့်အညီ နှစ်နိုင်ငံအကြား သံအမတ်ကြီးအဆင့်ဖြင့် သံတမန်အဆက်အသွယ် ထူထောင်ခြင်းဆိုင်ရာ ပူးတွဲကြေညာချက်ကို တရုတ်ပြည်သူ့သမ္မတနိုင်ငံဆိုင်ရာ မြန်မာသံအမတ်ကြီး ဦးတင်မောင်ဆွေနှင့် တရုတ်ပြည်သူ့သမ္မတနိုင်ငံဆိုင်ရာ ဂင်းနီဗစ်ဆောသံအမတ်ကြီး H.E. Mr. António Serifo Embal တို့က ၂၀၂၃ ခုနှစ် မတ်လ ၆ ရက်တွင် ပေကျင်းမြို့ရှိ မြန်မာသံရုံး၌ လက်မှတ်ရေးထိုးခဲ့ကြသည်။

## ထင်ရှားဖြစ်ရပ် 
၂၀၂၁ ခုနှစ်၊ဖေဖော်ဝါရီ ၁ရက် မြန်မာနိုင်ငံတွင် ဖြစ်ပွားခဲ့သော နိုင်ငံရေးအကျပ်အတည်းကာလနောက်ပိုင်းတွင်  အာဖရိကနိုင်ငံများအနက် ဂင်းနီဗစ်ဆော နှင့် မြန်မာစစ်ကောင်စီသည်   သံအမတ်ကြီး အဆင့်ဖြင့် နှစ်နိုင်ငံအကြား သံတမန်အဆက်အသွယ် ထူထောင်ခဲ့ခြင်း ဖြစ်သည်။

## ကိုးကား
ဟခိုဒတဲတောင်

**ဟခိုဒတဲတောင်** (函館山, Hakodate-yama) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟခိုဒတဲမြို့ရှိ တောင်တစ်ခု ဖြစ်သည်။ ဤတောင်သည့် လှုပ်ရှားမှုမရှိသည့် မီးတောင်တစ်ခု ဖြစ်သည်။

တောင်သည် မြို့နှင့် ပင်လယ်အော်က ဝန်းရံထားသည့် ရှုခင်းကြောင့် ထင်ရှားသည်။ တောင်ထိပ်သို့ ဆိုင်ကယ် သို့မဟုတ် လမ်းလျှောက်ကာ တက်ရောက်နိုင်သည်။ ထို့အပြင် ပုံမှန်ပြေးဆွဲပေးနေသည့် ကေဘယ်ကားဝနဆောင်မှုလည်း ရှိသည်။

## ပထဝီသွင်ပြင်
ဟခိုဒတဲတောင်သည် တစ်ချိန်က ပင်မကျွန်းမှ ကွဲထွက်နေသည့် တောင်တစ်ခု ဖြစ်သည်။ လွန်ခဲ့သည့် နှစ် ၃၀၀၀ မတိုင်မီကာလက သဲခုံပြင်တစ်ခုဖြစ်ပေါ်လာပြီး ၎င်းသဲခုံပြင်သည် ပင်မကျွန်းဖြစ်သည့် ဟော့ကိုင်းဒိုးကျွန်းနှင့် တောင်ကို ဆက်စပ်တည်ရှိစေခဲ့သည်။

## ပြင်ပလင့်များ
* Hakodate Yama - Geological Survey of Japan

## ကိုးကား
ကဏ္ဍ:ဂျပန်နိုင်ငံရှိ တောင်များ
ယောတပ်တော်

**ယောတပ်တော်** (; အတိုကောက် **YM**)သည် ယောဒေသအခြေပြု   မြန်မာနိုင်ငံရှိ တိုင်းရင်းသား လက်နက်ကိုင်အဖွဲ့အစည်းတစ်ခုဖြစ်သည်။

## သမိုင်းအကျဉ်း 
၂၀၂၁ ခုနှစ် ဖေဖော်ဝါရီလ ၁ ရက်နေ့တွင် မြန်မာနိုင်ငံ၌ ဖြစ်ပွားခဲ့သည့် စစ်အာဏာသိမ်းမှုကို လက်မခံသည့် ယောဒေသရှိ ပြည်သူလူထုအချို့သည် ရရှိနိုင်သမျှ လက်နက်များကို ကိုင်ဆောင်ကာ လက်နက်ကိုင် တော်လှန်ရေးတွင် ပါဝင်ခဲ့ကြသည်။

ထိုသို့ တော်လှန်ရေးလုပ်ငန်းများ ဆောင်ရွက်ရာတွင် နီးစပ်ရာ တိုင်းရင်းသား လက်နက်ကိုင်အဖွဲ့အစည်းများထံမှ စစ်ရေးသင်တန်းများ တက်ရောက်ခဲ့ကြသည့် ကျောင်းသားလူငယ်များက ဦးဆောင်၍ ဒေသအလိုက် ဒေသကာကွယ်ရေးအဖွဲ့များကို ထူထောင်ခဲ့ကြသည်။

၂၀၂၂ ခုနှစ် မတ်လတွင် ဒေသကာကွယ်ရေးအဖွဲ့များ စုပေါင်း၍ **ယောဒေသပြည်သူ့ကာကွယ်ရေးတပ်ပေါင်းစု** (Yaw Region People’s Army — YRPA) ကို ထူထောင်ခဲ့ကြသည်။ထိုတပ်ပေါင်းစုသည်  ကရင်အမျိုးသားအစည်းအရုံး (KNU) နှင့် ချိတ်ဆက်၍ နိုင်ငံရေးပိုင်းနှင့် တပ်စုဖွဲ့စည်းရေးဆိုင်ရာ အကြံဉာဏ်များကို ရယူခဲ့ကြသည်။

၂၀၂၃ ခုနှစ် နှစ်ကုန်ပိုင်းတွင် တပ်ပေါင်းစုအား  တော်လှန်ရေးအဖွဲ့အစည်းတစ်ခုအဖြစ် ဖွဲ့စည်းရန် ဆွေးနွေးကြပြီးနောက်၊၂၀၂၄ ခုနှစ် ဇန်နဝါရီလ ၂ ရက်နေ့တွင် ယောတပ်တော် အဖြစ်  တည်ထောင်ဖွဲ့စည်းလိုက်ကြသည်။

## ပါဝင်ဆင်နွဲခဲ့သည့် တိုက်ပွဲများနှင့်မဟာမိတ်များ 
ယောတပ်တော်သည်  ရခိုင်ပြည်၊ ချင်းပြည် နှင့် ယောဒေသတွင်းရှိ မြို့သိမ်းတိုက်ပွဲများတွင် ပါဝင်ဆင်နွှဲသည်။ ရက္ခိုင်အမျိုးသားအဖွဲ့ချုပ်/အာရက္ခတပ်တော် (ULA/AA)၏ အနီးကပ် ထောက်ပံ့ကူညီမှုကို ရရှိခဲ့ပြီး၊ကချင်လွတ်လပ်ရေးအဖွဲ့/ကချင်လွတ်လပ်ရေး တပ်မတော် (KIO/KIA)သည် စစ်ရေးနိုင်ငံရေးအကြံဉာဏ်များနှင့် အခြားအကူအညီများအား ပေးအပ်သည်။ 

ထို့ပြင် မြိုင်မြို့နယ်ပြည်သူ့ကာကွယ်ရေးအဖွဲ့ (မြိုင် - ပကဖ) နှင့် မကွေးပြည်သူ့ကာကွယ်ရေးတပ်မတော် (Magway PDF)တို့နှင့် မဟာမိတ်ပြုထားသည်။

၂၀၂၅ ခုနှစ်၊နိုဝင်ဘာ ၂၁ ရက် တွင် ယောတပ်တော် သည်  ဗမာပြည်သူ့လွတ်မြောက်ရေးတပ်တော် (BPLA) နှင့် Force for Federal Democracy (FFD) တပ်ဖွဲ့တို့အပါအဝင် တော်လှန်ရေးတပ် ၁၉ ဖွဲ့စုဖွဲ့ထားသည့် နွေဦးတော်လှန်ရေး မဟာမိတ်တပ်ပေါင်းစုသို့ ဝင်ရောက်ခဲ့သည်။

## ထင်ရှားဖြစ်ရပ် 
၂၀၂၅ ခုနှစ်၊ဖေဖော်ဝါရီ ၁၉ရက် တွင်  မကွေးတိုင်းဒေသကြီးမြောက်ပိုင်း၊ ယောဒေသ၊ ဂန့်ဂေါခရိုင်ရှိ   အမျိုးသားညီညွတ်ရေးအစိုးရလက်အောက်ခံ  ဂန့်ဂေါခရိုင် အမှတ် (၁၂) PDF တပ်ရင်းမှ တပ်ရင်းမှူးအပါအဝင် ရဲဘော်အဆင့်အထိ ၉၀ ရာခိုင်နှုန်းခန့်သည် နုတ်ထွက်ခဲ့ကြပြီး ယောတပ်တော် နှင့်ပူးပေါင်းခဲ့ကြသည်။ဂန့်ဂေါခရိုင် အမှတ် (၁၂) သည် ၂၀၂၁ ခုနှစ် ဇူလိုင်အတွင်း ဂန့်ဂေါ မြို့နယ်အခြေစိုက် ပြည်သူ့ကာကွယ်ရေးတပ်ဖွဲ့ – ဂန့်ဂေါတပ်ရင်း (ယောဒေသ) PDF Gangaw Battalion (Yaw Region) အဖြစ် ဖွဲ့စည်းကာ လက်နက်ကိုင်တော်လှန်ခဲ့ကြပြီး၊၂၀၂၂ခုနှစ် ဧပြီလတွင်  ဒေသကာကွယ်ရေးအဖွဲ့မှ NUG လက်အောက်ခံ အနောက်ပိုင်းတိုင်း တပ်မဟာ (၇)၊ အမှတ် (၇၀၁) တပ်ရင်း အဖြစ် ပြောင်းလဲခဲ့သည့် အဖွဲ့ဖြစ်သည်။ 

၂၀၂၂ ခုနှစ် နှစ်ကုန်ပိုင်းတွင် NUG ကာကွယ်ရေးဝန်ကြီးဌာန၏ စစ်တိုင်းအစီအစဉ်မှ စစ်ဒေသအစီအစဉ်သို့ ပြောင်းလဲ ပြင်ဆင်မှုကြောင့် အမှတ် (၁) စစ်ဒေသ၊ ဂန့်ဂေါခရိုင် အမှတ် (၁၂) တပ်ရင်းအဖြစ် ပြောင်းလဲသွားခဲ့သည့် တပ်ရင်းလည်း ဖြစ်သည်။ 

၂၀၂၅ ခုနှစ်၊မတ် ၃ရက်တွင် ယောတပ်တော် (YA)အဖွဲ့ထံ ယောပြည်သူ့ကာကွယ်ရေးတပ်ဖွဲ့ (YPDF) ပေါင်းစည်းလာခဲ့သည်။

## ကိုးကား 
ကဏ္ဍ:မြန်မာလက်နက်ကိုင်အဖွဲ့အစည်းများ
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ
မြန်မာ–ဆိုမာလီယာ ဆက်ဆံရေး

**မြန်မာ–ဆိုမာလီယာ ဆက်ဆံရေး**သည် မြန်မာနိုင်ငံ နှင့် ဆိုမာလီယာဖက်ဒရယ်သမ္မတနိုင်ငံ အကြား တည်ရှိသည့် နိုင်ငံခြားရေးဆက်ဆံရေးဖြစ်သည်။

၂၀၂၆ ခုနှစ် ဇန်နဝါရီ ၉ ရက်နေ့ တွင် မလေးရှားနိုင်ငံ၊ကွာလာလမ်ပူမြို့ရှိ မြန်မာနိုင်ငံသံရုံး၌ သံတမန်ထူထောင်ခြင်းအတွက် လက်မှတ်ရေးထိုးခဲ့ပြီး နှစ်နိုင်ငံဆက်ဆံရေးကို တရားဝင်စတင် ဆောင်ရွက်ခဲ့ကြသည်။

ဆိုမာလီယာဖက်ဒရယ်သမ္မတနိုင်ငံသည် မြန်မာနိုင်ငံ၏ ၁၂၇ နိုင်ငံမြောက် သံတမန်အဆက်အသွယ် ထူထောင်သည့် နိုင်ငံ ဖြစ်ပြီး၊ တစ်ဖက်တွင် မြန်မာနိုင်ငံသည် ဆိုမာလီယာဖက်ဒရယ်သမ္မတနိုင်ငံ၏ ၁၂၅ နိုင်ငံမြောက် သံတမန်အဆက်အသွယ် ထူထောင်သည့် နိုင်ငံ ဖြစ်သည်။
## သမိုင်းကြောင်း 
ဆိုမာလီယာနိုင်ငံသည် အာဖရိက၏ အရှေ့ဘက်ဆုံး အပိုင်းတွင် တည်ရှိပြီး၊အာဖရိက ဦးချိုဒေသ တစ်ခုဖြစ်သည်။နိုင်ငံ၏ အနောက်မြောက်ဘက်တွင် ဂျီဘူတီနိုင်ငံ၊ အနောက်တောင်ဘက်တွင် ကင်ညာနိုင်ငံ၊ မြောက်ဘက်တွင် ယီမင်နိုင်ငံ နှင့် အေဒင်ပင်လယ်ကွေ့ ၊ အရှေ့ဘက်တွင် အိန္ဒိယသမုဒ္ဒရာ၊ အနောက်ဘက်တွင် အီသီယိုးပီးယားနိုင်ငံ တို့ ရှိကြသည်။ ဆိုမာလီယာနိုင်ငံသည် အာဖရိကတိုက်တွင် ကမ်းရိုးတန်း အရှည်လျားဆုံးသော နိုင်ငံဖြစ်သည်။တရားဝင် အခေါ်အဝေါ်မှာ ဆိုမာလီယာဖက်ဒရယ်သမ္မတနိုင်ငံ ဖြစ်သည်။

၂၀၂၅ ခုနှစ် အောက်တိုဘာလ ၁၇ ရက်တွင် မလေးရှားနိုင်ငံဆိုင်ရာ မြန်မာသံရုံးယာယီတာဝန်ခံ/သံအမတ်ကြီး ဦးအောင်ကျော်မိုးနှင့် မလေးရှားနိုင်ငံဆိုင်ရာ ဆိုမာလီယာ သံအမတ်ကြီး Mr. Ali Mohamed Abukar တို့သည် ကွာလာလမ်ပူမြို့ရှိ ပြည်ထောင်စုသမ္မတ မြန်မာနိုင်ငံသံရုံး၌ ဆိုမာလီယာနှင့် မြန်မာကြား သံတမန်ဆက်ဆံရေး ထူထောင်ရေး ကိစ္စရပ်များအတွက်  နှစ်နိုင်ငံ ဆက်ဆံရေးနှင့် စီးပွားရေး ပူးပေါင်းဆောင်ရွက်မှု တိုးမြှင့်ရေး ကိစ္စရပ်များကို ရင်းရင်းနှီးနှီး ဆွေးနွေးခဲ့ကြပြီးနောက် နှစ်နိုင်ငံသံတမန်အဆက်အသွယ်ထူထောင်ခြင်းအား သဘောတူခဲ့ကြသည်။ 

ထို့နောက်  နှစ်နိုင်ငံအကြား သံအမတ်ကြီးအဆင့်ဖြင့် သံတမန်အဆက်အသွယ်ထူထောင်ခြင်းအား နိုင်ငံတော်အဆင့် အပြန်အလှန်ညှိနှိုင်းဆွေးနွေးကြပြီး၊ကုလသမဂ္ဂ ပဋိညာဉ်စာတမ်းပါမူကြီးများနှင့် အပြည်ပြည်ဆိုင်ရာဥပဒေတို့ကို အခြေခံ၍ သံတမန်ဆက်ဆံရေးနှင့် ကောင်စစ်ဆက်ဆံရေးဆိုင်ရာ ဗီယင်နာကွန်ဗင်းရှင်းတို့နှင့်အညီ နှစ်နိုင်ငံ ချစ်ကြည်ရင်းနှီးမှုနှင့် ပူး‌ပေါင်းဆောင်ရွက်မှု တိုးတက်ခိုင်မာစေရန် အပြန်အလှန်သဘောတူညီခဲ့ကြသည်။

၂၀၂၆ ခုနှစ် ဇန်နဝါရီ ၉ ရက်တွင် ကွာလာလမ်ပူမြို့ မြန်မာသံရုံး၌ ပြည်ထောင်စုသမ္မတ မြန်မာနိုင်ငံတော်နှင့် ဆိုမာလီယာ ဖက်ဒရယ်သမ္မတနိုင်ငံတို့အကြား သံတမန်အဆက်အသွယ် ထူထောင်ခြင်းဆိုင်ရာ ပူးတွဲကြေညာချက်ကို မလေးရှားနိုင်ငံဆိုင်ရာ မြန်မာသံရုံးယာယီတာဝန်ခံ/သံအမတ်ကြီး ဦးအောင်ကျော်မိုးနှင့် မလေးရှားနိုင်ငံဆိုင်ရာ ဆိုမာလီယာ သံအမတ် ကြီး Mr. Ali Mohamed Abukar တို့က လက်မှတ်ရေးထိုးခဲ့ကြသည်။

## ထင်ရှားဖြစ်ရပ် 
၂၀၂၁ ခုနှစ်၊ဖေဖော်ဝါရီ ၁ရက် မြန်မာနိုင်ငံတွင် ဖြစ်ပွားခဲ့သော နိုင်ငံရေးအကျပ်အတည်းကာလနောက်ပိုင်းတွင်  အာဖရိကနိုင်ငံများအနက်    ဂီနီ ဘစ်ဆောသမ္မတနိုင်ငံ ပြီးလျှင်   ဒုတိယမြောက်အာဖရိကနိုင်ငံတစ်ခုနှင့်   သံအမတ်ကြီး အဆင့်ဖြင့် နှစ်နိုင်ငံအကြား သံတမန်အဆက်အသွယ် ထူထောင်ခဲ့ခြင်း ဖြစ်သည်။

## ကိုးကား
သုတမယဉာဏ်

**သုတမယပညာ** ဆိုသည်မှာ သူတစ်ပါးထံမှ **ကြားနာရခြင်း၊ သင်ယူရခြင်းတို့ကြောင့် ဖြစ်ပေါ်လာသော အသိဉာဏ်ပညာ** ဖြစ်သည်။

### သုတမယပညာ၏ အဓိပ္ပာယ်နှင့် အခြေခံ
သုတမယပညာသည် ကြားနာခြင်း၊ သင်ယူခြင်းကို အခြေခံ၍ ပြီးစီးရရှိသော ပညာဖြစ်သည်။ မြတ်စွာဘုရားရှင်ထံမှ ဖြစ်စေ၊ လေးစားထိုက်သော ဆရာသမားများထံမှ ဖြစ်စေ တရားတော်များကို ကြားနာရခြင်း၊ နည်းဥပဒေသများကို နာခံမှတ်သားရခြင်းကြောင့် ဖြစ်ပေါ်လာသော ဉာဏ်ပညာကို **သုတမယဉာဏ်** ဟု ခေါ်ဆိုသည်။

### သုတမယပညာ၏ အတိုင်းအတာ
သုတမယပညာတွင် လောကီဆိုင်ရာနှင့် လောကုတ္တရာဆိုင်ရာ အသိပညာများ နှစ်မျိုးလုံး ပါဝင်သည် -
*   **လောကီအတတ်ပညာများ -** လက်မှုအလုပ်များ (ကမ္မာယတန)၊ အတတ်ပညာမျိုးစုံ (သိပ္ပါယတန) နှင့် ဝိဇ္ဇာအတတ်ရပ်များကို သူတစ်ပါးထံမှ ကြားနာသင်ယူ၍ သိရှိခြင်းသည် သုတမယပညာ ဖြစ်သည်။
*   **ဓမ္မဗဟုသုတ -** ကံ ကံ၏အကျိုး (ကမ္မဿကတဉာဏ်)၊ ရုပ်နာမ်တို့၏ မမြဲခြင်း (အနိစ္စ) စသည့် သဘောတရားများကို သူတစ်ပါးထံမှ နာကြား၍ သိရှိခြင်း ဖြစ်သည်။
*   **သစ္စာလေးပါး -** သစ္စာလေးပါး တရားတော်များကို အကျဉ်းအားဖြင့် ဖြစ်စေ၊ အကျယ်အားဖြင့် ဖြစ်စေ သူတစ်ပါးထံမှ ကြားနာ၍ သိရှိသောဉာဏ်သည်လည်း သုတမယဉာဏ်ပင် ဖြစ်သည်။

### သုတမယပညာဖြင့် သိအပ်သော တရားများ
သတင်းအရင်းအမြစ်များအရ သုတမယပညာဖြင့် အောက်ပါ တရားအစုအဝေးများကို သိရှိနားလည်နိုင်သည် -
*   **ထူးခြားစွာ သိအပ်သော တရားများ (အဘိညာ) -** ဥပမာ- အာဟာရ၊ ဓာတ်၊ သစ္စာလေးပါး၊ ဈာန်တရားများ၊ ခန္ဓာငါးပါး၊ အာယတန ၁၂ ပါး၊ ဓာတ် ၁၈ ပါး နှင့် ဣန္ဒြေ ၂၂ ပါး စသည်တို့ ဖြစ်သည်။,,,
*   **ပိုင်းခြား၍ သိအပ်သော တရားများ (ပရိညာ) -** ရုပ်နာမ်တရားများ၊ ဝေဒနာများ နှင့် ဥပါဒါနက္ခန္ဓာ ငါးပါးတို့ကို ပိုင်းခြားသိမြင်ခြင်း ဖြစ်သည်။
*   **ပယ်အပ်သော တရားများ (ပဟာန) -** မာန၊ အဝိဇ္ဇာ၊ တဏှာ၊ နီဝရဏ ငါးပါး နှင့် အနုသယ ခုနစ်ပါး စသည့် တရားဆိုးများကို ပယ်ရှားရန် ကြားနာသိရှိခြင်း ဖြစ်သည်။
*   **ပွားများအပ်သော တရားများ (ဘာဝနာ) -** သမထ၊ ဝိပဿနာ၊ သတိပဋ္ဌာန် လေးပါး နှင့် အရိယမဂ် အင်္ဂါရှစ်ပါး စသည်တို့ကို ပွားများရန် သိရှိခြင်း ဖြစ်သည်။

### ပညာသုံးမျိုးနှင့် ဆက်စပ်မှု
သုတမယပညာသည် ကျန်ပညာရပ်များအတွက် အခြေခံအုတ်မြစ် ဖြစ်သည် -
*   သူတစ်ပါးထံမှ ကြားနာရခြင်းသည် **သုတမယပညာ** ဖြစ်သည်။
*   ထိုကြားနာရသော တရားကို အခြေခံ၍ မိမိကိုယ်တိုင် ကြံစည်စဉ်းစားခြင်းသည် **စိန္တာမယပညာ** ဖြစ်သည်။
*   ယင်းပညာနှစ်ပါးကို အခြေပြု၍ ဘာဝနာပွားများရာမှ ရရှိလာသော ဉာဏ်သည် **ဘာဝနာမယပညာ** ဖြစ်သည်။

### ပုဂ္ဂိုလ်အမျိုးအစားနှင့် သုတမယ
ပညာရှိခြင်း မရှိခြင်းအပေါ် မူတည်၍ ပုဂ္ဂိုလ်များကို ခွဲခြားရာတွင် -
*   **ဥဂ္ဃာဋိတညု -** သုတမယပညာနှင့် စိန္တာမယပညာ နှစ်ပါးလုံး ရှိသော ပုဂ္ဂိုလ်ဖြစ်သည်။
*   **ဝိပဉ္စိတညူ -** သုတမယပညာသာ ရှိပြီး စိန္တာမယပညာ မရှိသေးသော ပုဂ္ဂိုလ်ဖြစ်သည်။
*   **နေယျ -** သုတမယပညာရော စိန္တာမယပညာပါ မရှိသော (သို့မဟုတ် အလွန်နည်းသော) ပုဂ္ဂိုလ် ဖြစ်သည်။

အချုပ်အားဖြင့်ဆိုရသော် **သုတမယပညာ** သည် ပရိယတ္တိစာပေများကို သင်ကြားခြင်း၊ တရားနာခြင်းတို့မှ ရရှိသော **အကြားအမြင် ဗဟုသုတပညာ** ဖြစ်ပြီး၊ ဆင်ခြင်တုံတရား (စိန္တာ) နှင့် ပွားများမှု (ဘာဝနာ) တို့သို့ တက်လှမ်းရန် မရှိမဖြစ်လိုအပ်သော **ရှေးဦးအဆင့် ပညာ** ဖြစ်သည်။
### ဆက်လက်ဖတ်ရှုရန်
ပဋိသမ္ဘိဒါမဂ္ဂ ပါဠိတော်

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
စိန္တာမယဉာဏ်

**စိန္တာမယပညာ** (သို့မဟုတ်) **စိန္တာမယီပညာ** ဆိုသည်မှာ မိမိ၏ ကိုယ်ပိုင်ကြံစည်မှု၊ စဉ်းစားတွေးတောမှုနှင့် ဆင်ခြင်တုံတရားတို့ကြောင့် ပြီးစီးဖြစ်ပေါ်လာသော အသိဉာဏ်ပညာ ဖြစ်ပါသည်။ 

### စိန္တာမယပညာ၏ အဓိပ္ပာယ်
စိန္တာမယပညာသည် သူတစ်ပါးထံမှ ကြားနာရခြင်းမျိုး မရှိဘဲ (ပရတော အသုတွာ) မိမိ၏ ကိုယ်ပိုင်စဉ်းစားဆင်ခြင်နိုင်စွမ်းဖြင့် ရရှိသော ပညာမျိုး ဖြစ်သည်။ ဤပညာသည် မိမိသန္တာန်၌ ဖြစ်ပေါ်သော **သင့်တင့်လျောက်ပတ်သော နှလုံးသွင်းမှု (ယောနိသောမနသိကာရ)** ကို အခြေခံ၍ ဖြစ်ပေါ်လာခြင်း ဖြစ်သည်။

### စိန္တာမယပညာ၏ အတိုင်းအတာနှင့် အမျိုးအစားများ
ရင်းမြစ်များအရ စိန္တာမယပညာဖြင့် အောက်ပါအတတ်ပညာနှင့် အသိတရားများကို သိရှိနိုင်သည် -
*   **လောကီအတတ်ပညာများ -** ပညာဖြင့် စီရင်အပ်သော အမှုကိစ္စများ (**ကမ္မာယတန**)၊ အတတ်ပညာမျိုးစုံ (**သိပ္ပါယတန**) နှင့် ဝိဇ္ဇာအတတ်ရပ်များ (**ဝိဇ္ဇာဌာန**) ကို သူတစ်ပါးထံမှ သင်ယူခြင်း မဟုတ်ဘဲ မိမိကိုယ်တိုင် ကြံစည်သိရှိခြင်း ဖြစ်သည်။
*   **ဓမ္မဆိုင်ရာ အသိအမြင်များ -** ကံနှင့် ကံ၏အကျိုးကို သိမြင်ခြင်း (**ကမ္မဿကတဉာဏ်**)၊ သစ္စာလေးပါးနှင့် လျော်သော အသိဉာဏ်များ၊ နှင့် ရုပ်နာမ်ခန္ဓာတို့၏ မမြဲခြင်း (**အနိစ္စ**) စသည့် သဘောတရားများကို မိမိကိုယ်တိုင် ဆင်ခြင်၍ သိရှိခြင်း ဖြစ်သည်။
*   **သစ္စာနှင့်လျော်သော အသိများ -** ရုပ်၊ ဝေဒနာ၊ သညာ၊ သင်္ခါရ၊ ဝိညာဉ် စသည့် ခန္ဓာငါးပါးတို့သည် မမြဲသော သဘောရှိသည်ဟု မိမိ၏ စူးစမ်းဆင်ခြင်မှုဉာဏ်ဖြင့် လက်ခံနိုင်ခြင်း (ခန္တိ)၊ ယူဆခြင်း (ဒိဋ္ဌိ) နှင့် နှစ်သက်ခြင်း (ရုစိ) စသည်တို့သည်လည်း စိန္တာမယပညာပင် ဖြစ်သည်။
သည်မှာလည်း ဖတ်ပါ။

### ရှုထောင့်နှစ်မျိုးဖြင့် ဖွင့်ဆိုချက်
ကျမ်းဂန်များတွင် စိန္တာမယပညာကို ရှုထောင့်နှစ်မျိုးဖြင့် ဖွင့်ဆိုထားသည် -
၁။ **ကိုယ်ပိုင်သက်သက် သိမြင်ခြင်း -** သူတစ်ပါးထံမှ နည်းဥပဒေသ နာခံမှတ်သားရမှု မရှိဘဲ မိမိကိုယ်တိုင် ကြံစည်စဉ်းစား၍ သိသော ပညာမျိုးကို ခေါ်ဆိုသည်။
၂။ **ကြားနာမှုကို အခြေပြု၍ ဆင်ခြင်ခြင်း -** မြတ်စွာဘုရားရှင် သို့မဟုတ် ဆရာသမားတို့ထံမှ ကြားနာအပ်သော တရားတော်များ (သုတ) ကို အခြေခံ၍ စိတ်ဖြင့် အဖန်တလဲလဲ စုံစမ်းခြင်း၊ နှိုင်းချိန်ခြင်းနှင့် ကပ်၍ ဆင်ခြင်ခြင်းကြောင့် ဖြစ်ပေါ်လာသော ပညာကိုလည်း စိန္တာမယပညာဟု ခေါ်ဆိုနိုင်သည်။

### ပုဂ္ဂိုလ်အမျိုးအစားနှင့် ဆက်စပ်မှု
ပညာရှိမှုအပေါ် မူတည်၍ ပုဂ္ဂိုလ်များကို ခွဲခြားရာတွင် စိန္တာမယပညာသည် အရေးပါသော အခန်းကဏ္ဍမှ ပါဝင်သည် -
*   **ဥဂ္ဃာဋိတညု ပုဂ္ဂိုလ် -** သုတမယပညာနှင့် စိန္တာမယပညာ နှစ်ပါးလုံး ရှိသော ပုဂ္ဂိုလ် ဖြစ်သည်။
*   **ဝိပဉ္စိတညူ ပုဂ္ဂိုလ် -** သုတမယပညာသာ ရှိပြီး စိန္တာမယပညာ မရှိသေးသော ပုဂ္ဂိုလ် ဖြစ်သည်။
*   **နေယျ ပုဂ္ဂိုလ် -** သုတမယပညာနှင့် စိန္တာမယပညာ နှစ်မျိုးလုံး မရှိသော ပုဂ္ဂိုလ် ဖြစ်သည်။

### ဝိပဿနာနှင့် နိဗ္ဗာန်သို့ ကူးပြောင်းမှု
စိန္တာမယပညာသည် ကြားနာမှု (သုတ) နှင့် လက်တွေ့ပွားများမှု (ဘာဝနာ) ကြားတွင် **ပေါင်းကူးတံတား** ကဲ့သို့ ဖြစ်သည်။ သုတမယဉာဏ်ကို အမှီပြု၍ မိမိကိုယ်တိုင် စိန္တာမယဉာဏ်ဖြင့် ထပ်ဆင့် ဆင်ခြင်တွေးတောခြင်းသည် **ဒဿနဘူမိ** (သောတာပတ္တိမဂ်) နှင့် **ဘာဝနာဘူမိ** (အထက်မဂ်သုံးပါး) တို့တွင် အရိယမဂ်ဉာဏ်များ ဖြစ်ပေါ်လာရန် အထောက်အပံ့ ဖြစ်စေပါသည်။

အချုပ်အားဖြင့်ဆိုရသော် **စိန္တာမယပညာ** သည် အကြားအမြင်ဗဟုသုတကို မိမိကိုယ်ပိုင် ဉာဏ်ဖြင့် ဝေဖန်ပိုင်းခြားပြီး အမှန်တရားကို ကိုယ်တိုင် လက်ခံယုံကြည်လာစေရန် ပြုလုပ်ပေးသော **တွေးတောဆင်ခြင်မှုဆိုင်ရာ အသိဉာဏ်** ဖြစ်ပါသည်။
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ခရဆုဘတောင်

**ခရဆုဘတောင်** (烏場山, Karasuba-yama) သည် ဂျပန်နိုင်ငံ၊ ချိဘခရိုင်၊ ခမိုဂဝမြို့နှင့် မိနမိဘိုးဆိုးမြို့တို့၏ နယ်နိမိတ်ပေါ်တွင် ရှိသည်။ ပင်လယ်ရေမျက်နှာပြင်အထက် ၂၆၆.၆ မီတာ (၈၇၅ ပေ) ရှိသည်။ ဘိုးဆိုးတောင်တန်းတွင် ပါဝင်ပြီး မိနဲအိုခတောင်တန်းဒေသတွင် ရှိသည့် တောင်တစ်ခု ဖြစ်သည်။ တောင်သည် ၁၉၇၅ ခုနှစ် တောင်တက်လမ်းဖော်ကလုပ်ပြီးစီးကတည်းက ခရီးသွားများအကြား ထင်ရှားသည့် တောင်တက်ရာနေရာတစ်ခု ဖြစ်လာခဲ့သည်။ တောင်တက်လမ်ကြောင်းသည် လမ်ကြောင်းသုံးသွယ်သည်။ ၎င်းလမ်းများမှ ပစိဖိတ်သမုဒ္ဒရာ၊ ပတ်ဝန်းကျင်တောင်ကုန်းများ၊ အနီးအနားရှိ မြို့များကို ကြည့်ရှုနိုင်သည်။

## ပို့ဆောင်ဆက်သွယ်ရေး
မိနမိဘိုးဆိုးမြို့ရှိ ဝဒအုရဘူတာမှတဆင့် တောင်တက်လမ်းကြောင်းသို့ သွားရောက်ရသည်။ ဤဘူတာသည် JR East Uchibō ရထားလိုင်းတွင် တည်ရှိသည်။ တောင်ထိပ်သို့ ရောက်ရှိရန် နာရီနှင့်ချီကြာမြင့်သည်။

## ရုပ်ပုံများ

File:烏場山山頂 2013-05-08 - La monto Karasuba - panoramio.jpg|တောင်ထိပ်
File:Mineoka-atagoyama.jpg|The NW view from third observatory.  in the center.

## ကိုးကား
ကဏ္ဍ:ဂျပန်နိုင်ငံရှိ တောင်များ
ခမခုရလွင်ပြင်

**ခမခုရခယော** (鎌倉峡, Kamakura-kyō) သည် ဂျပန်နိုင်ငံ၊ ဟယောဂေါ့ခရိုင်၊ ရော့ခိုးတောင်တန်းတွင် ရှိသည့် တောင်တစ်ခု ဖြစ်သည်။ ဤလွင်ပြင်သည် "ဆဲတိုနိုင်းခိုင်းအမျိုးသားဥယျာဉ်နယ်မြေ" တွင် ပါဝင်သည်။

## ပထဝီသွင်ပြင်
ဤလွင်ပြင်သည် ဖုနဇခမြစ်တစ်လျှောက်တွင် ရှိသည်။ ဖုနဇဝမြစ်သည် မုခိုမြစ်၏ မြစ်ခွဲဖြစ်သည်။ လွင်ပြင်၏ အလျားသည် ၂ ကီလိုမီတာခန့် ရှိသည်။ ဤလွင်ပြင်တွင် မြစ်၊ ကျောက်တုံးနှင့် မြစ်တစ်လျှောက်ရှိ မြင့်မားသည့် တောင်စောင်းများ ရှိသည်။ လွင်ပြင်သည် ဟယခုဂျောကျောက်ဆောင်ရှိသဖြင့် ထင်ရှားသည်။ ထိုနေရာသည် ထင်ရှားသည့် တောင်တက်ရာနေရာတစ်ခု ဖြစ်သည်။

## သွားလာရေး
*ဒိုးဂျောဘူတာ၊ ဖုခုချိယမရထားလိုင်း

## ရုပ်ပုံ

Image:Kamakurakyo01.JPG|ဟယခုဂျောအိဝကို တောင်ဘက်အရပ်မှ မြင်ရပုံ (၂၀၀၈ ခုနှစ်၊ စက်တင်ဘာလ)
Image:Kamakurakyo02.JPG|ဟယခုဂျောအိဝကျောက်ဆောင်မှ မြင်ရသည့် တောင်၏အမြင်ကွင်း (၂၀၀၈ ခုနှစ်၊ စက်တင်ဘာလ)
Image:Kamakurakyo03.JPG|ဟယခုဂျောအိဝကျောက်ဆောင်မှ မြင်ရသည့် တောင်၏အမြင်ကွင်း (၂၀၀၈ ခုနှစ်၊ စက်တင်ဘာလ)
Image:Kamakurakyo04.JPG|ဟယခုဂျောအိဝကျောက်ဆောင်မှ မြင်ရသည့် တောင်၏အမြင်ကွင်း (၂၀၀၈ ခုနှစ်၊ စက်တင်ဘာလ)

## ကိုးကား
* Official Home Page of the Geographical Survey Institute in Japan 
* Rokkosan, Yama to Keikosha, 2007

ကဏ္ဍ:ဂျပန်နိုင်ငံရှိ တောင်များ
ပရုတ်လုံး

**ပရုတ်လုံး** သည် အင်းဆက်ပိုးမွှားများအန္တရာယ်မှကာကွယ်ရန် အတွက်အသုံးပြုသည့် ဓာတုပိုးသတ်ဆေးတစ်မျိုး ဖြစ်သည်။ ပရုတ်လုံးသည် လုံးဝန်းသည့် အဖြူရောင် အခဲပုံစံဖြင့် ထုတ်လုပ်ထားကာ အဝတ်သိုလှောင်ရာနေရာများတွင် ထားရှိအသုံးပြုကြသည်။

## ဓာတုဖွဲ့စည်းပုံနှင့် အလုပ်လုပ်ပုံ 
ပရုတ်လုံးများကို အဓိကအားဖြင့် အောက်ပါ ဓာတုပစ္စည်းနှစ်မျိုးဖြင့် ပြုလုပ်ကြသည်။
· G6PD ချို့တဲ့မှုအတွက် အထူးအန္တရာယ်: မြန်မာနိုင်ငံတွင် လူ ၁၀၀ လျှင် ၉ ယောက်ခန့်တွင် G6PD အင်ဇိုင်းချို့တဲ့မှု ရှိပြီး၊ ပရုတ်လုံးနှင့် ထိတွေ့ပါက သွေးနီဥများ အလျင်အမြန်ပျက်စီးကာ ပြင်းထန်သော သွေးအားနည်းရောဂါနှင့် အသက်အန္တရာယ်စိုးရိမ်ရသည့် အခြေအနေမျိုးထိ ဖြစ်ပွားနိုင်သည်။
· ပတ်ဝန်းကျင်ညစ်ညမ်းမှု: ဤဓာတုပစ္စည်းများသည် မြေကြီး၊ ရေနှင့် လေထုကို ညစ်ညမ်းစေနိုင်ပြီး ရေသယံဇာတများကို ထိခိုက်စေနိုင်သည်။
## ဘေးကင်းလုံခြုံစွာ အသုံးပြုနည်းနှင့် သိမ်းဆည်းနည်း 
· ကလေးများနှင့် အိမ်မွေးတိရစ္ဆာန်များ မကိုင်တွယ်နိုင်သော နေရာတွင် သိမ်းဆည်းပါ။
## ကိုးကားချက်များ
အဆောင်လက်ဖွဲ့

**အဆောင်လက်ဖွဲ့** သည် လူသားများ၏ ယုံကြည်ချက်အရ ကံကောင်းစေခြင်း၊ အန္တရာယ်မှ ကာကွယ်ခြင်းနှင့် မကောင်းမှုများကို ရှောင်ရှားစေရန် ရည်ရွယ်၍ လက်တွင် ဆွဲပတ် သို့မဟုတ် ဆင်မြန်းအသုံးပြုသော **အဆောင်** တစ်မျိုးဖြစ်သည်။ အဆောင်လက်ဖွဲ့များကို မြန်မာနိုင်ငံအပြင် အာရှနိုင်ငံများနှင့် ကမ္ဘာအနှံ့တွင် ယဉ်ကျေးမှုအလိုက် မတူကွဲပြားစွာ တွေ့ရှိရသည်။
အဆောင်လက်ဖွဲ့သည် မြန်မာယဉ်ကျေးမှုအတွင်း ရိုးရာယုံကြည်ချက်တစ်ရပ်အဖြစ် အသုံးပြုလာခဲ့ခြင်းဖြစ်ပြီး မြန်မာရာဇဝင်များတွင် တွေ့ရသော **အဆောင်အယောင်** (မင်းခမ်းမင်းနားဆိုင်ရာ အဆောင်များ) နှင့် အဓိပ္ပာယ်ကွဲပြားသည်။ 

## အဓိပ္ပာယ် 
**အဆောင်** ဆိုသည်မှာ ကိုယ်နှင့်အတူ ဆောင်ယူထားသော ပစ္စည်းကို ဆိုလိုပြီး **အဆောင်လက်ဖွဲ့** ဆိုသည်မှာ ယုံကြည်ချက်အရ လက်တွင် ဆွဲပတ်ဆောင်ယူသည့် အဆောင်ကို ရည်ညွှန်းသည်။ ယင်းအဆောင်များကို ကလေးငယ်များနှင့် လူကြီးများ မရွေး ဝတ်ဆင်အသုံးပြုကြသည်ဝက်ဆန်းအသုံးပြုကြသည်။ ဒါအပြင် မြန်မာဆိုရိုးစကားစကားတွင်*ဇာတာ တစ်စောင်၊ လက်ဖွဲ့ တစ်ထောင်*ဟု၍ရှိသည်။

## သမိုင်းကြောင်း 
အဆောင်လက်ဖွဲ့ အသုံးပြုခြင်း၏ သမိုင်းကြောင်းကို လူသားယဉ်ကျေးမှုအစောပိုင်းများအထိ ချဲ့ထွင်နိုင်သည်။ ရှေးခေတ်လူသားများသည် သဘာဝဘေးအန္တရာယ်များ၊ ရောဂါများနှင့် မမြင်ရသော အင်အားများကို ကြောက်ရွံ့သဖြင့် အထူးပစ္စည်းများကို ကိုယ်နှင့်အတူ ဆောင်ယူကာ ကာကွယ်နိုင်သည်ဟု ယုံကြည်လာကြသည်ဟု သုတေသနပညာရှင်များက ဖော်ပြကြသည်။
မြန်မာနိုင်ငံတွင် အဆောင်လက်ဖွဲ့များကို ရှေးပုဂံခေတ်မှ စ၍ ကလေးငယ်များအား မကောင်းမှု မထိစေရန် ရည်ရွယ်၍ ဆင်မြန်းပေးလာကြကြောင်း မြန်မာယဉ်ကျေးမှုဆိုင်ရာ စာပေများတွင် ဖော်ပြထားသည်။
အချို့ဒေသများတွင် ပိုက်ဆံအကြွေစေ့၊ သံလွင် စသည့် ပစ္စည်းများဖြင့် ပြုလုပ်သော အဆောင်လက်ဖွဲ့ကို ခမည်းပေးခြင်းဟု ခေါ်ကြသည်။
## နိုင်ငံအလိုက် အဆောင်လက်ဖွဲ့ ယဉ်ကျေးမှု 
အဆောင်လက်ဖွဲ့သည် မြန်မာနိုင်ငံအတွက်သာ မက နိုင်ငံအလိုက် ယဉ်ကျေးမှုနှင့် ယုံကြည်ချက်များအရ ကွဲပြားစွာ တွေ့ရှိရသည်။
* **အိန္ဒိယ** – ‘‘Amulet’’ နှင့် ‘‘Talisman’’ များကို ဘာသာရေးနှင့် ဆက်စပ်၍ အသုံးပြုကြသည်။
* **ထိုင်း** – ‘‘Phra Kruang’’ ဟု ခေါ်သော ဘုရားအဆောင်များကို လည်ပင်းနှင့် လက်တွင် ဆင်မြန်းကြသည်။
* **တရုတ်** – ကျောက်မျက်နှင့် ယဉ်ကျေးမှုအမှတ်အသားများဖြင့် ပြုလုပ်သော အဆောင်များကို ကံကောင်းစေရန် အသုံးပြုကြသည်။
* **အာဖရိကနှင့် ဥရောပ** – ရှေးခေတ်မှစ၍ အရိုး၊ ကျောက်၊ သတ္တုဖြင့် ပြုလုပ်သော အဆောင်များကို ကာကွယ်ရေးအတွက် အသုံးပြုလာကြသည်။
## အမျိုးအစားများ 
* သတ္တုပစ္စည်းဖြင့် ပြုလုပ်သော အဆောင်လက်ဖွဲ့
* ဘာသာရေးဆိုင်ရာ အဆောင်လက်ဖွဲ့
* သဘာဝပစ္စည်းဖြင့် ပြုလုပ်သော အဆောင်လက်ဖွဲ့

## ခေတ်သစ်အမြင် 
ခေတ်သစ်ကာလတွင် အဆောင်လက်ဖွဲ့များကို ယုံကြည်ချက်အနေနှင့်သာမက ယဉ်ကျေးမှုအမွေအနှစ် သို့မဟုတ် အလှဆင်ပစ္စည်းအဖြစ်ပါ အသုံးပြုလာကြသည်။
ဘိဇန်တောင်

**ဘိဇန်တောင်** (眉山, Bizan) သည် ဂျပန်နိုင်ငံ၊ တိုခုရှိမစီရင်စု၊ တိုခုရှိမမြို့တွင်ရှိသည့် တောင်တစ်ခု ဖြစ်သည်။ တောင်၏ အမည်ကို မျက်ခုံး (眉）နှင့် တောင် (山） အက္ခရာဖြင့် ပေါင်းစပ်ရေးသားသည်။ တောင်သည် မည်သည့်အရပ်မျက်နှာမှ ကြည့်သည်ဖြစ်စေ မျက်ခုံးပုံသဏ္ဌာန်မြင်ရသဖြင့် ဘိဇန် (眉山) ဟု တွင်ခဲ့ခြင်း ဖြစ်သည်။ တောင်သည် တိုခုရှိမမြို့၏ အမှတ်သင်္ကတေတစ်ခုဖြစ်သည်။ ခရိုင်အတွင်းရှိ တိုခုရှိမစီရင်စုဂျောနန်းအထက်တန်းကျောင်း တိုခုရှိမမြူနီစီပယ်အထက်တန်းကျောင်းနှင့် အခြားကျောင်းများ၏ ကျောင်းသီချင်းများတွင် ဤသီချင်းကို ထည့်သွင်းစပ်ဆိုကြသည်။

## ပထဝီသွင်ပြင်
တိုခုရှိမမြို့၏အလယ် မြင်သာသည့်နေရာတွင်ရှိသည့်အတွက် ဘိဇန်တောင်ကို တိုခုရှိမမြို့၏ အကောင်းဆုံးရှုခင်းအဖြစ် သတ်မျတ်ထားကြသည်။ ထို့အပြင် တောင်သည် ချယ်ရီပန်များပွင့်ချိန် လှပပြီး တောင်ထိပ်မှ မြို့ပတ်လည်ရှုခင်းကို မြင်နိုင်သည်။ ရာသီဥတုသာယာသည့်နေ့များတွင် အရှေ့မြောက်ဘက်တွင်ရှိသည့် အဝဂျိကျွန်းနှင့် ဝခယမစီရင်စုကိုလည်း မြင်ရသည်။ ညအချိန်မြင်ကွင်းသည်လည်း အထူးလှပသည်။ ဘိဇန်တောင်ပေါ်မှ မြင်ရသည့် ညအချိန်ရှုခင်းသည် ဂျပန်နိုင်ငံ၏ အလှပဆုံးရှုခင်းများထဲမှ တစ်ခုလည်း ဖြစ်သည်။ တောင်စောင်းတွင် များစွာသော ကျောင်းတော်များ၊ နတ်ကျောင်းများ ရှိသည်။ တောင်ထိပ်တွင် နိုင်ငံခြားခရီးသွားများအတွက် အဆောက်အဦများ၊ ဒုတိယကမ္ဘာစစ်တွင် ကျဆုံးခဲ့သည့် စစ်သားများအတွက် တည်ထားသည့် မြန်မာပုံစံစေတီတစ်ဆူလည်း ရှိသည်။

## အသံလွှင့်စခန်းများ
တောင်ထိပ်တွင် ရုပ်သံထုတ်လွှင့်စခန်းများစွာ ရှိသည်။ ၎င်းစခန်းများတွင် NHK Tokushima, Shikoku Hoso, နှင့် FM Tokushima တို့ ပါဝင်သည်။ တောင်ရှိ ရုပ်သံလွှင့်စခန်းများမှ ယောရှိနိုမြစ် ရေဝဲရေလဲဒေသ၊ ဟယောဂေါ့ခရိုင်၊ ဝခယမခရိုင်များနှင့် အခြာသောဒေသတွင်းနေရာများသို့ ထုတ်လွှင့်သည်။ ထိုဒေသသည် FM Bizan ကဲ့သို့သော ရေဒီယိုအသံလွှင့်စခန်းများ၏ ထုတ်လွှင့်ရာနေရာလည်း ဖြစ်သည်။

## ဘိဇန်ကေဘယ်ကြိုးလိုင်း
ဘိဇန်ကေဘယ်ကြိုးလိုင်းဖြင့် တောင်ထိပ်သို့တက်ရောက်နိုင်သည်။ တိုခုရှိမမြို့ခရီးသွားအဖွဲ့  (徳島市観光協会, Tokushima-shi Kankō Kyōkai) က ဆောင်ရွက်နေသည့် ကေဘယ်ကြိုးလိုင်း ဖြစ်သည်။ ဤအဖွဲ့သည့် အများပိုင်ကုမ္ပဏီတစ်ခုဖြစ်ကာ "အဝအိုဒိုရိ" (အဝအက) ကို တင်ဆက်သည့် ပြတိုက်ဖြစ်သည့် "အဝအိုဒိုရိခိုင်းခန်" ကိုလည်း ဆောင်ရွက်လျက်ရှိသည်။ ကေဘယ်ကြိုးလိုင်းသည် ပြတိုက်၏ ငါးလွှာမှ စတင်ထွက်ခွာသည်။ ဤကေဘယ်ကြိုးလိုင်းကို ၁၉၅၇ ခုနှစ်တွင် စတင်ဖွင့်လှစ်ခဲ့သည်။

*အကွာအဝေး - ၇၈၇ မီတာ (၂၅၈၂ ပေ)
* ဒေါင်လိုက်အကွာအဝေး - ၂၄၂ မီတာ (၇၉၄ ပေ)
* မြန်နှုန်း - တစ်စက္ကန့် ၄ မီတာနှုန်း (13 ft/s)
* အတွဲတစ်ခု ဝင်ဆံ့သည့်လူဦးရေ - ၁၅ ဦး
*အတွဲအရေအတွက် - ၂ ခု

## ပြင်ပလင့်များ
* Bizan Ropeway (in Japanese)
* Bizan Park (in Japanese)

## ကိုးကား
ကဏ္ဍ:ဂျပန်နိုင်ငံရှိ တောင်များ
ခင်ခတောင် (ဂိဖု)

**ခင်ခတောင်** (金華山, Kinka-zan) သည် ဂျပန်နိုင်ငံ၊ ဂိဖုခရိုင်၊ ဂိဖုမြို့တွင် ရှိသည့် တောင်တစ်ခု ဖြစ်သည်။ အမြင့် ၃၂၉ မီတာ (၁၀၇၉ ပေ) ရှိသည်။ ယခင်က အိနဘတောင် ဟု ခေါ်ခဲ့ကြသည်။ ဤတောင်သည် ဂိဖုမြို့၏ သင်္ကေတအဖြစ် ကာလရှည်ကြာရှိခဲ့သည့် တောင်ဖြစ်သည်။ ဤတောင်သည် နဂရမြစ်နှင့်အပြိုင်တည်ရှိနေကာ မြို့ကို ကြွယ်ဝသည့်သဘာဝအလှများဖြင့် ဖန်တီးပေထားသကဲ့သို့ ဖြစ်သည်။ ဂိဖုမြို့၏ အထင်ရှားဆုံးတောင်လည်း ဖြစ်သည်။ မြို့၏ မြောက်ဘက်တွင် အမြင့်ဆုံးတောင်ဖြစ်သည့် ဒိုဒိုတောင်**စာလုံးအထူ** တည်ရှိသည်။

## တောင်သို့ တက်ရောက်ခြင်း
တောင်ထိပ်သို့ လမ်းလျှောက်ကာ တက်ရောက်နိုင်သည့် လမ်းကြောင်းလေးခု ရှိသည်။ အခြားရွေးချယ်နိုင်သည့် နည်းလမ်းအနေဖြင့် ခင်ခတောင်ကေဘယ်ကြိုးလိုင်းကို စီးနင်းခြင်း ဖြစ်သည်။ ဤဝန်ဆောင်မှုကို ၁၉၅၅ ခုနှစ်တွင် စတင်ဖွင့်လှစ်ခဲ့သည်။ ကေဘယ်ကြိုးလိုင်းသည် တောင်ထိပ်သို့ ရောက်ရှိရန် ငါးမိနစ်အောက်သာ ကြာမြင့်သည်။ ဝန်ဆောင်မှုသည် ရာသီဥတုအပေါ်မူတည်၍ ဝန်ဆောင်မှုပေးသည့်အချိန်မှာ ကွာခြားမှု ရှိသည်။ ပုံမှန်အားဖြင့်မူ နံနက် ၉ နာရီမှ ညနေ ၆ နာရီအကြား ဝန်ဆောင်မှုပေးလေ့ရှိသည်။ ရုံးတက်ရက်များတွင်မူ ၁၅ မိနစ်တစ်ကြိမ် ပြေးဆွဲပြီး၊ စနေတနင်္ဂနွေရုံးပိတ်ရက်နှင့် အစိုးရရုံးပိတ်ရက်များတွင် ၁၀ မိနစ်တစ်ကြိမ် ပြေးဆွဲပေးသည်။

## တောင်ထိပ်ရှိ နေရာများ
ခင်ခတောင်ထိပ်တွင် ခရီးသွားများကို ဆွဲဆောင်လျက်ရှိသည့်နေရာ သုံးခု ရှိသည်။ ၎င်းတို့မှာ ဂိဖုရဲတိုက်၊ ဂိဖုရဲတိုက်မှတ်တမ်းပြတိုက်နှင့် တောင်ထိပ်ရှိ ရှုခင်းကြည့်ရှုရာနေရာရှိ စားသောက်ဆိုင်တို့ ဖြစ်ကြသည်။ ဂိဖုရဲတိုက်မှတ်တမ်းပြတိုက်တွင် တောင်နှင့် ရဲတိုက်တို့၏ နောက်ကွယ်မှ သမိုင်းမှတ်တမ်းများကို ကြည့်ရှုနိုင်သည်။ စားသောက်ဆိုင်မှနေ၍ မြို့၏ မြင်ကွင်းကျယ်ကို ကြည့်ရှုနိုင်သည်။ ထို့အပြင် ဂိဖုရဲတိုက်မှ ကြည့်ရှု၍ မမြင်နိုင်သည့် အခြားသော မြင်ကွင်းကိုလည်း ဤစားသောက်ဆိုင်မှ မြင်တွေ့နိုင်သည်။ ခင်ခတောင်ရှဉ့်ကျေးရွာတွင် ရှဉ့်များကို အစာကျွေးခြင်း၊ အတူကစားခြင်းများ ပြုလုပ်နိုင်သည်။ ဤနေရာတွင် ရှဉ့်အမျိုးအစား ၄ မျိုးရှိသည်။

## ဒေသရှိ နေရာများ
ခင်ခတောင်၏ တောင်ခြေတွင် အခြားသော လည်ပတ်စရာနေရာများစွာ ရှိနေသည်။ ၎င်းတို့မှာ -
* Gifu City Museum of History
* Gifu Park
* Eizō & Tōichi Katō Memorial Art Museum
* Inaba Shrine
* Site of Oda Nobunaga's Former Residence, Senjō-jiki (千畳敷)
* Nawa Insect Museum

## ကိုးကား
ကဏ္ဍ:ဂျပန်နိုင်ငံရှိ တောင်များ
အိနဆတောင်

]]

**အိနဆတောင်** (稲佐山, Inasa-yama) သည် ဂျပန်နိုင်ငံ၊ နဂဆခိမြို့၏ အနောက်ဘက်တွင် ရှိသည့် တောင်ကုန်းတစ်ခု ဖြစ်သည်။ ဤတောင်သည် အမြင့် ၃၃၃ မီတာ (၁၀၉၃ ပေ) ရှိသည်။ နဂဆခိကေဘယ်ကြိုးလိုင်းနှင့် နဂဆခိအိနဆတောင်ကားလိုင်းတို့ဖြင့် တောင်ပေါ်သို့ တက်ရောက်နိုင်သည်။ တောင်ထိပ်ရှိကေယ်ကြိုးလိုင်းနှင့် ကားလိုင်းစခန်းများမှ လမ်းအနည်းငယ်လျှောက်ပါက အိနဆဆောင်မှ ကြည့်ရှုနိုင်မည့် အထပ်များစွာပါရှိသည့် Observation Deck တစ်ခု ရှိသည်။ ၎င်းနေရာ ထိပ်ဖျားမှ ပတ်ဝန်းကျင် ပတ်ပတ်လည်မြင်ကွင်းကျယ်ဖြင့် ကြည့်ရှုနိုင်သည်။

နဂဆခိမြို့၏ ညအချိန်မြင်ကွင်းသည် "ကမ္ဘာပေါ်ရှိ အကောင်းဆုံးညကာလမြင်ကွင်းသစ်သုံးခု"  များထဲမှ တစ်ခုအဖြစ် ၂၀၂၁ ခုနှစ်တွင် ကျင်းပခဲ့သည့် ညအချိန်မြင်ကွင်းအစည်းအဝေးက သတ်မှတ်ခဲ့သည်။ ၎င်းအစည်းအဝေးကို ညအချိန်ခရီးသွားမြင်ကွင်းဌာနက ကျင်းပခဲ့သည်။ တောင်မှ မြင်ရသည့် ညအချိန်မြင်ကွင်းကျယ်ကို နဂဆခိမြို့၏ "ဒေါ်လာ သန်း ၁၀၀ တန်ညမြင်ကွင်း"  (1000万ドルの夜景, Issenmandoru no yakei) ဟု တင်စားပြောဆိုကြသည်။

ရှုခင်းများကြည့်ရှုနိုင်သည့်အဆောက်အဦ (observation deck) ၏ အောက်ဆုံးအထပ်တွင်  Mount Inasa Restaurant ITADAKI  ဟုအမည်ရှိသည့် စားသောက်ဆိုင် ရှိသည်။ ထို့အပြင် နဂဆခိနှင့် အနီးဝန်းကျင်ဒေသများသို့ ထုတ်လွှင့်ပေးနေသည့် ရေဒီယို၊ တီဗွီစသည်တို့အတွက် အသံလွှင့်စခန်းများလည်း ရှိသည်။

## အိနဆယမပန်းခြံ
အိနဆယမပန်းခြံတွင် ကစားကွင်းဧရိယာ၊ မြက်ခင်းပင်လျှောစီးရာနေရာနှင့် ဖျော်ဖြေတင်ဆက်ရာစတိတ်စင်များ ရှိသည်။ ဖျော်ဖြေစင်သည် လူဦးရေ တစ်သောင်းခွဲ ဆံ့သည်။ ၎င်းကို '90 Nagasaki Travel Expo' ပြုလုပ်ခဲ့သည့်အချိန်က တည်ဆောက်ခဲ့သည်။

## ပြင်ပလင့်များ
*
* 
*Guide to Mount Inasa (published by Japan National Tourism Organization) 
*Nagasaki Ropeway  
*Nagasaki Ropeway (published by Nagasaki Prefecture Tourism Association) 
*Nagasaki Inasa Mountain Slope Car  
*Nagasaki Inasayama Slope Car (published by Nagasaki Prefecture Tourism Association)
*Mount Inasa Restaurant ITADAKI 

## ကိုးကား
ကဏ္ဍ:ဂျပန်နိုင်ငံရှိ တောင်များ
ဆန်းပိုးတောင်

**ဆန်းပိုးတောင်** (三宝山, Sanpō-yama) သည် ဂျပန်နိုင်ငံ၊ နဂနိုခရိုင်၊ ခဝခမိမြို့နှင့် ဆိုင်းတမခရိုင်၊ ချိချိဘုမြို့တို့အကြား နယ်နိမိတ်ပေါ်တွင် ရှိသည့်တောင်တစ်ခု ဖြစ်သည်။ ဤတောင်သည် အိုခုချိချိဘုတောင်တန်းတွင် ပါဝင်သည့် တောင်တစ်ခုလည်း ဖြစ်သည်။ ၂၄၈၃ မီတာ (၈၁၄၆ ပေ) မြင့်ပြီး ဆိုင်းတမခရိုင်တွင် အမြင့်ဆုံးနေရာလည်း ဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ဟချိမိုရိတောင် (နဂနို)

**ဟချိမိုရိတောင်** (鉢盛山, Hachimoriyama) သည် ဂျပန်နိုင်ငံ၊ နဂနိုခရိုင်တွင် ရှိသည့်တောင်တစ်ခုဖြစ်သည်။ ဟိဒတောင်တန်းတွင် ပါဝင်သည့် တောင် ဖြစ်သည်။ ဤတောင်သည် ခိဆိုမြစ်၏ အဓိကရေစီးဝင်ရာအရင်းအမြစ်လည်း ဖြစ်သည်။ ဟော့ကိုင်းဒိုးကျွန်းတွင်လည်း ဤတောင်နှင့်နာမည်ဆင်တူသည့် တောင်ရှိသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ဆုရိဘချိတောင်

**ဆုရိဘချိတောင်** (摺鉢山, Suribachiyama)  သည် ဂျပန်နိုင်ငံ၊ တိုကျိုမြို့၊ အိုဂဆဝရစီရင်စုခွဲတွင် တည်ရှိသည့် တောင်တစ်ခု ဖြစ်သည်။ ဤတောင်သည် ပစိဖိတ်သမုဒ္ဒရာနောက်မြောက်ပိုင်းရှိ အိဝဂျိမကျွန်း၏ အနောက်မြောက်အဆုံးပိုင်းတွင် တည်ရှိသည်။ အမြင့် ၁၆၉ မီတာ (၅၅၄ ပေ) ရှိသည်။

တောင်၏ အမည်သည် တောင်၏ ပုံသဏ္ဌာန်မှတဆင့် ဖြစ်လာခဲ့သည်။ တောင်သည် "ဆုရိဘချိ" (ငရုပ်ဆုံ) ပုံသဏ္ဌာန်ရှိသည်။ ထို့အပြင် ဤတောင်ကို "ပိုင်ပုတောင်" (パイプ山, paipu-yama) ဟုလည်း ခေါ်ကြသေးသည်။ တောင်တွင် မီးတောင်အခိုးအငွေ့များနှင့် ရေငွေ့များ တောင်ထိပ်မှ ထွက်လာသည့်ကာလတွင် ကျန်းတစ်လျှောက်တွင် အခိုးအငွေ့များ ဖြစ်ပေါ်လာရာ ၎င်းပင်လယ်မှ ကြည့်ပါက ဆေးလိပ်သောက်သည့် ဆေးတံနှင့် သဏ္ဌာန်တူသည် ။ ဤသည်မှစ၍ တောင်ကို "ပိုင်ပုတောင်" ဟု ခေါ်ဆိုခဲ့ကြခြင်းဖြစ်သည်။

Joe Rosenthal ၏ ဒုတိယကမ္ဘာစစ်အတွင်းအထင်ကရဓာတ်ပုံဖြစ်သည့် Raising the Flag on Iwo Jima (အိဝိုဂျိမတွင် အလံလွှင့်ထူခြင်း" ပုံသည် ဤတောင်တွင် ရိုက်ကူးခဲ့ခြင်း ဖြစ်သည်။ အမေရိကန်ရေတပ်သားများသည် ၁၉၄၆ ခုနှစ် "အိဝိုဂျိမတိုက်ပွဲ" တွင် တောင်ထိပ်တွင် အမေရိကန်အလံကို လွှင့်ထူနေချိန် ရိုက်ကူးခဲ့ခြင်း ဖြစ်သည်။ အမေရိကန်တို့၏ စစ်သင်္ဘော USS Suribachi သည် ဤတောင်၏ အမည်ကို အစွဲပြုကာ ခေါ်ဝေါ်ခဲ့သည်။

## သမိုင်းကြောင်း
ဒုတိယကမ္ဘာစစ်အတွင်း ဂျပန်တို့သည် ဤတောင်ပေါ်တွင် တူးမြောင်းနှင့် ကတုတ်ကျင်းများ တည်ဆောက်ခဲ့ကြသည်။ ၁၉၄၅ ခုနှစ်၊ ဖေဖော်ဝါရီလကာလတွင် အိဝိုဂျိမကျွန်းသည် ဂျပန်ပင်မကုန်းမြေနှင့် အမေရိကန်နိုင်ငံတို့အကြားရှိ အဓိကကျသည့် နေရာဖြစ်လာခဲ့သည်။ အမေရိကန်တို့သည် ဂျပန်နိုင်ငံကို ဗုံးကြဲတိုက်ခိုက်ပြီး ပြန်လာသည့် လေယာဉ်များအတွက် လေယာဉ်ဆင်းကွင်းအဖြစ် ဂျပန်နိုင်ငံနှင့် အနီးဆုံးနေရာဖြစ်သည့် ဤကျွန်းကို လိုအပ်နေသည်။ ဂျပန်နိုင်ငံသို့ ဗုံးကြဲပြီးနောက် Mariana ကျွန်းသို့ ပြန်လာသည့် ပျက်စီးနေသည့် B-29 လေယာဉ်များအတွက် အသုံးဝင်သည့် နေရာဖြစ်ခဲ့သည်။ ဤကျွန်းကို ရရှိနိုင်ရေးတိုက်ခိုက်ကြရာ အမေရိကန်စစ်သား ၂၀,၀၀၀ ကျော်နှင့် ဂျပန်စစ်သား ၂၀,၀၀၀ နီးပါး သေဆုံးခဲ့ကြသည်။

## ထင်ရှားသည့် ဖော်ပြချက်များ
အိဝဂျိမစစ်ပွဲတွင် အမေရိကန်တို့သည် ဆုရိဘချိတောင်ကို သိမ်းပိုက်ပြီးနောက် အမေရိကန်အလံငယ်ကို လွှင့်ထူခဲ့သည်။ ထိုအခါ အရာရှိဖြစ်သူက အလံကို ပိုမိုကြီးသည့်တစ်ခုနှင့် အစားထိုးရန် အမိန့်ပေးခဲ့သည်။ ၎င်းကို ဓာတ်ပုံဆရာ  Joe Rosenthal က ရိုက်ယူခဲ့ပြီး ၎င်း၏ နာမည်ကြီးသည့်ဓာတ်ပုံ  Raising the Flag on Iwo Jima ဖြစ်လာခဲ့သည်။ ဤဓာတ်ပုံသည် ရေတပ်၏စစ်ပွဲများအမှတ်တရအနေဖြင့်လည်း ကြီးမားသည့် အမှတ်သင်္ကေတတစ်ခုအဖြစ် ရှိနေခဲ့သည့်။

## ပြင်ပလင့်များ
* Ioto – Japan Meteorological Agency 
*   Japan Meteorological Agency
* Io to – Geological Survey of Japan
* 

## ကိုးကား
ကဏ္ဍ:ဂျပန်နိုင်ငံရှိ တောင်များ
ဟိုခုချင်းတောင်

**ဟိုခုချင်းတောင်** (北鎮岳, Hokuchin-dake) သည် ဂျပန်နိုင်ငံ၊ ဟော့ကိုင်းဒိုးကျွန်းတွင် ရှိသည်။ ဤတောင်သည် အိရှိခရိတောင်တန်းတွင် ပါဝင်ပြီး ဒိုင်းဆဲဆွတ်ဇန်မီးတောင်အုပ်စုတွင် တည်ရှိနေသည့် ချော်ရည်ကြောင့်အခုံးပုံစံဖြစ်ပေါ်လာသည့်တောင် ဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ဘာဝနာမယဉာဏ်

**ဘာဝနာမယပညာ** (သို့မဟုတ်) **ဘာဝနာမယီပညာ** ဆိုသည်မှာ ဘာဝနာပွားများခြင်း (စိတ်ကို လေ့ကျင့်ပွားများခြင်း) ကြောင့် ပြီးစီးဖြစ်ပေါ်လာသော အသိဉာဏ်ပညာ ဖြစ်ပါသည်။ 

### ဘာဝနာမယပညာ၏ အဓိပ္ပာယ်
ဘာဝနာမယပညာသည် မိမိကိုယ်တိုင် လက်တွေ့ **ဘာဝနာပွားများမှုကြောင့် ပြီးစီးသော ပညာ** ဖြစ်သည်။ အချုပ်အားဖြင့်ဆိုရသော် ပွားများမှုဖြင့် ပြီးစီးသော ဉာဏ်ဟူသမျှကို ဘာဝနာမယဉာဏ်ဟု ခေါ်ဆိုနိုင်ပါသည်။ ၎င်းသည် **သမာပတ်ဝင်စားနေသော ပုဂ္ဂိုလ်၏ အလုံးစုံသော ပညာ** ဖြစ်သည်ဟုလည်း ဆိုထားပါသည်။

### ဘာဝနာမယပညာ၏ အမျိုးအစားများ
အရင်းအမြစ်များတွင် ဘာဝနာမယပညာကို အောက်ပါအတိုင်း အမျိုးမျိုး ခွဲခြားပြထားသည် -
*   **လောကီနှင့် လောကုတ္တရာ -** ဘာဝနာမယပညာတွင် လောကီဘာဝနာနှင့် လောကုတ္တရာဘာဝနာဟူ၍ နှစ်မျိုးရှိသည်။
*   **ဘုံအလိုက် ခွဲခြားခြင်း -** ၎င်းကို (၁) ရူပါဝစရကုသိုလ်တရားတို့ကို ပွားများခြင်း၊ (၂) အရူပါဝစရကုသိုလ်တရားတို့ကို ပွားများခြင်း နှင့် (၃) လောက၌ အကျုံးမဝင်သော (လောကုတ္တရာ) ကုသိုလ်တရားတို့ကို ပွားများခြင်းဟူ၍ သုံးမျိုး ခွဲခြားနိုင်သည် ၊။

### ဘာဝနာမယပညာသို့ ရောက်ရှိပုံ အဆင့်ဆင့်
ဘာဝနာမယပညာသည် ရှေးဦးစွာ ဖြစ်ပေါ်သော ပညာနှစ်ရပ်အပေါ် အခြေခံသည် -
၁။ **သုတမယဉာဏ် -** ဘုရားရှင် သို့မဟုတ် ဆရာသမားထံမှ တရားနာခြင်းကြောင့် ရရှိသောဉာဏ်။
၂။ **စိန္တာမယဉာဏ် -** ကြားနာရသောတရားကို အမှီပြု၍ မိမိကိုယ်တိုင် ဆင်ခြင်တွေးတောသောဉာဏ်။
၃။ **ဘာဝနာမယဉာဏ် -** ယင်းဉာဏ်နှစ်ပါးဖြင့် နှလုံးသွင်းဆင်ခြင်သူအား **ဒဿနဘူမိ** (သောတာပတ္တိမဂ်အဆင့်) နှင့် **ဘာဝနာဘူမိ** (အထက်မဂ်သုံးပါးအဆင့်) တို့၌ ပညာဖြစ်ပေါ်လာခြင်းသည် ဘာဝနာမယဉာဏ် ဖြစ်သည်။

### ဘာဝနာမယပညာတွင် ပါဝင်သော ဉာဏ်စဉ်များ
ရင်းမြစ်များအရ ဘာဝနာမယပညာတွင် အောက်ပါတို့ ပါဝင်သည် -
*   **သမာဓိဘာဝနာမယဉာဏ် -** စောင့်စည်းခြင်းကြောင့် စိတ်တည်ကြည်မှု၌ ဖြစ်သော ပညာဖြစ်သည်။ ၎င်းတွင် ဗုဒ္ဓါနုဿတိကဲ့သို့သော အနုဿတိပွားများမှုများ၊ ကသိုဏ်းပွားများမှုများနှင့် အသုဘဘာဝနာ စသည့် သမာဓိကျင့်စဉ်များ ပါဝင်သည်။
*   **ဝိပဿနာပညာ -** ရုပ်နာမ်တရားတို့ကို အနိစ္စ၊ ဒုက္ခ၊ အနတ္တဟု အဖန်ဖန် ရှုမြင်ခြင်းသဘောသည် ဘာဝနာမယပညာပင် ဖြစ်သည်။
*   **တရုဏဝိပဿနာဉာဏ် -** နာမရူပပရိဂ္ဂဟဉာဏ်၊ ပစ္စယပရိဂ္ဂဟဉာဏ်၊ သမ္မသနဉာဏ် နှင့် မဂ္ဂါမဂ္ဂဝဝတ္ထာနဉာဏ် စသည့် နုနယ်သော ဝိပဿနာဉာဏ်များသည်လည်း ဘာဝနာမယဉာဏ်များပင် ဖြစ်သည်။

### ထူးခြားသော လက္ခဏာရပ်များ
ဘာဝနာမယပညာသည် **တစ်ခုတည်းသော ကိစ္စရှိခြင်း**၊ အချင်းချင်း **မကျော်လွန်ခြင်း** (တရားကိုယ်များ ညီညွတ်ခြင်း) နှင့် အဖန်တလဲလဲ **မှီဝဲခြင်း** (ပွားများခြင်း) စသော အနက်သဘောများ ရှိသည်။ ဤပညာသည် ကိလေသာများကို ပယ်သတ်ရန်နှင့် အရိယမဂ်ဉာဏ်၊ ဖိုလ်ဉာဏ်များ ရရှိရန်အတွက် အဓိကကျသော လက်တွေ့ကျင့်စဉ်မှ ထွက်ပေါ်လာသော အသိဉာဏ်ဖြစ်ပါသည်။
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ဟခုအွန်းတောင်

**ဟခုအွန်းတောင်**  (白雲岳, Hakuun-dake) သည် ဂျပန်နိုင်ငံ၊ ဟော့ကိုင်းဒိုးကျွန်းတွင် ရှိသည်။ ဤတောင်သည် အိရှိခရိတောင်တန်းတွင် ပါဝင်ပြီး ဒိုင်းဆဲဆွတ်ဇန်မီးတောင်အုပ်စုတွင် တည်ရှိနေသည့် ချော်ရည်ကြောင့်အခုံးပုံစံဖြစ်ပေါ်လာသည့်တောင် ဖြစ်သည်။

## ကိုးကား
* Geographical Survey Institute

ကဏ္ဍ:ဂျပန်နိုင်ငံရှိ တောင်များ
ခုမတောင်

**ခုမတောင်** (熊ヶ岳, Kuma-ga-dake) သို့မဟုတ် ခုမဂတောင် သည် ဂျပန်နိုင်ငံ၊ ဟော့ကိုင်းဒိုးကျွန်းရှိ အိရှိခရိတောင်တန်းတွင် ပါဝင်သည့် တောင်ဖြစ်သည်။ ဤတောင်သည် ဒိုင်းဆဲဆွတ်ဇန်မီးတောင်အုပ်စုရှိ တောင်တစ်ခုလည်း ဖြစ်သည်။

## ကိုးကား
* Geographical Survey Institute
* Synonyms and Subfeatures of Daisetsu , Global Volcanism Program, Smithsonian National Museum of Natural History, last access 10 July 2008.

ကဏ္ဍ:ဂျပန်နိုင်ငံရှိ တောင်များ
နိုခိုဂိရိတောင် (ဟော့ကိုင်းဒိုး)

**နိုခိုဂိရိတောင်** (鋸岳, Nokogiri-dake) သည် ဂျပန်နိုင်ငံ၊ ဟော့ကိုင်းဒိုးကျွန်းရှိ အိရှိခရိတောင်တန်းတွင် ပါဝင်သည့် တောင်ဖြစ်သည်။ ဤတောင်သည် ဒိုင်းဆဲဆွတ်ဇန်မီးတောင်အုပ်စုရှိ တောင်တစ်ခုလည်း ဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
အိုဂုရတောင်

**အိုဂုရတောင်** (御座山, Ogura-san) သည် ဂျပန်နိုင်ငံ၊ နဂနိုခရိုင်၊ မိနမိဆခုဒေသ၊ မိနမိအအိခိရွာနှင့် ခိတအအိခိရွာတို့အကြားတွင် ရှိသည့်တောင် ဖြစ်သည်။ တောင်ထိပ်သည် ပင်လယ်ရေမျက်နှာပြင်အထက် ၂၁၁၂ မီတာ တွင် တည်ရှိသည်။ နဂနိုခရိုင်၊ မိနမိအအိခိရွာရှိ အမြင့်ဆုံးတောင်လည်း ဖြစ်သည်။

## ရုပ်ပုံများ

File:Ogura Mountain-Summit, Nagano, Japan.jpg|အိုဂုရတောင်ထိပ်
File:Ogura Mountain-Kita Aiki Village, Nagano, Japan.jpg|ခိတအအိခိရွာမှ မြင်ရသည့် အိုဂုရတောင်

## ပြင်ပလင့်များ
*  From the official site of Minamiaiki Village (in Japanese)

## ကိုးကား
ကဏ္ဍ:ဂျပန်နိုင်ငံရှိ တောင်များ
ခိုမခိတောင်

**ခိုမခိတောင်** (小牧山, Komakiyama) သည် ဂျပန်နိုင်ငံ၊ အအိချိခရိုင်၊ ခိုမခိမြို့တွင် ရှိသည်။ အမြင့် ၈၆ မီတာ (၂၈၂ ပေ) ရှိသည်။ တောင်၏ အောက်ခြေသည်အရှေ့မှ အနောက်သို့  ၆၀၀ မီတာ (၁၉၆၉ ပေ) ၊ မြောက်မှ တောင်သို့ ၄၀၀ မီတာ (၁၃၁၂ ပေ) ရှည်လျားသည်။ တောင်၏ ဧရိယာသည် ၂၁ ဟက်တာ (၅၂ ဧက ) ရှိသည်။ တောင်သည် လက်ရှိအချိန်တွင် သမိုင်းဝင်ပန်းခြံတစ်ခု ဖြစ်သည်။ ၎င်းတွင် ရဲတိုက်အပျက်အစီးများ၊ ရေတွင်းများနှင့် ကျောက်နံရံများ ရှိသည်။ ထို့အပြင် ဤတောင်သည် ချယ်ရီပန်းများ ပွင့်သဖြင့်လည်း ထင်ရှားသည်။ တောင်၏ မြောက်ဘက်ပိုင်းတွင်  Machilus thunbergii အပင်များစွာတို့ ပေါက်ရောက်ရှင်သန်နေကြသည်။ ဤအပင်များသည် ထိုဧရိယာတွင် သဘာဝအတိုင်း ရှင်သန်နေကြခြင်း ဖြစ်သည်။ ခိုမခိယမရဲတိုက်ကို ၁၉၆၇ ခုနှစ်တွင် ပြန်လည်တည်ဆောက်ခဲ့ကာ ခိုမခိမြို့သမိုင်းပြတိုက်ကိုလည်း တည်ဆောက်ခဲ့သည်။

## ခိုမခိယမရဲတိုက်
ခိုမခိယမရဲတိုက်သည် ဆန်းဂိုခုခေတ်ကာကတွင် တည်ဆောက်ခဲ့သည့် ယမရှိရိုပုံစံဂျပန်ရဲတိုက် ဖြစ်သည်။ ဤရဲတိုက်သည် ယခုအချိန်တွင် အအိချိခရိုင်၊ ခိုမခိမြို့၏ အစိတ်အပိုင်းတစ်ခု အဖြစ် ရှိနေသည်။

## စာပေ
*
*
*
*
*

## ပြင်ပလင့်များ
* Komaki city tourist information office
* Komaki Castle at Jcastle Guide

## ကိုးကား
ကဏ္ဍ:ဂျပန်နိုင်ငံရှိ တောင်များ
ဖုရနိုတောင်

**ဖုရနိုတောင်** (富良野岳, Furano-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ တိုခချိမီးတောင်အုပ်စုတွင် ပါဝင်သည့် တောင်တစ်ခု ဖြစ်သည်။

## ကိုးကား
* Google Maps
* Geographical Survey Institute
* Paul Hunt, ''Hiking in Japan: An Adventurer's Guide to the Mountain Trails'', Tokyo, Kodansha International Ltd., 1988.  and  C0075

ကဏ္ဍ:ဂျပန်နိုင်ငံရှိ တောင်များ
အခတောင် (ဒိုင်းဆဲဆွတ်ဇန်)

**အခတောင်** (赤岳, Aka-dake) သည် ဂျပန်နိုင်ငံ၊ ဟော့ကိုင်းဒိုးကျွန်းရှိ အိရှိခရိတောင်တန်း၏ ဒိုင်းဆဲဆွတ်ဇန်မီးတောင်အုပ်စုတွင် ပါဝင်သည့် တောင်တစ်ခု ဖြစ်သည်။

## ကိုးကား
* Geographical Survey Institute

ကဏ္ဍ:ဂျပန်နိုင်ငံရှိ တောင်များ
နယူးတောင်

**နယူးတောင်** (乳, Nyū) သည်  ဂျပန်နို်င်ငံ၊ နဂနိုခရိုင်၊ ခိုအုမိမြို့တွင် ရှိသည့် တောင်တစ်ခု ဖြစ်သည်။ ဤတောင်သည် မြောက်ပိုင်းယဆွတ်ဂတခဲမီးတောင်အုပ်စုတွင် ပါဝင်သည့် တောင်တစ်ခု ဖြစ်သည်။ ထို့အပြင် တောင်သည် "ယဆွတ်ဂတခဲ - ချူးရှင်းခိုးဂန်းအမျိုးသားဥယျာဉ်" တွင် ပါဝင်သည်။

## တောင်တက်လမ်း
နယူးတောင်ထိပ်သို့ တက်ရောက်ရန် လမ်းများစွာ ရှိသည်။ တစ်ခုမှာ ရှိရိုခိုမရေကန်မှ သွားရောက်ရသည့်လမ်းဖြစ်ကာ တစ်နာရီခွဲ ကြာမြင့်သည်။ အခြားသော အဓိကလမ်းမှာ နခတောင်မှ တက်ရသည့်လမ်းဖြစ်သည်။

## သွားရောက်မှု
* Shirokomaike-iriguchi Bus Stop of Chikuma Bus
* Mugikusa-toge Bus Stop of Chikuma Bus

## ရုပ်ပုံ

Image:Nyu.JPG| နယူးတောင်နှင့် နခတောင်
Image: Nyu2.JPG|နယူးတောင်မှ မြင်ရသည့် တတဲရှိနတောင်၊ ခိတယောခိုတောင်နှင့် ရှိရိုခိုမကန်မြင်ကွင်း
Image: Nyu4.JPG|နယူးတောင်မှ မြင်ရသည့် အိအိုးတောင်
Image:Nyu1.JPG|နယူးတောင်မှ မြင်ရသည့် အရှေ့ဘက်အရပ်မြင်ကွင်း
Image: Nyu3.JPG|နယူးတောင်ထိပ်မှ မြင်ရသည့် အရှေ့တောင်ဘက်မြင်ကွင်း
Image: Nyu5.JPG| တောင်ထိပ်သို့ သွားရာလမ်း
Image: Nyu6.JPG| တောင်ထိပ်သို့ သွားရာလမ်း
Image:Nyu7.JPG|နယူးတောင်သို့ သွားရာလမ်းရှိ ရှိရခိုမမြေရိုင်းကွင်း

## ကိုးကား
* Ministry of Environment of Japan *(Japanese)*
* Official Home Page of the Geographical Survey Institute in Japan  *(Japanese)*

ကဏ္ဍ:ဂျပန်နိုင်ငံရှိ တောင်များ
ဆန်းနိုမိနဲတောင်

**ဆန်းနိုမိနဲတောင်** (三ノ峰, San-no-mine) သည် ဂျပန်နိုင်ငံ၊ အိရှိခဝခရိုင်၊ ဟခုဆန်မြို့နှင့် ဂိဖုခရိုင်၊ ဂုဂျောမြို့တို့၏ နယ်နိမိတ်ပေါ်တွင်ရှိသည့် တောင်တစ်ခု ဖြစ်သည်။ ဤတောင်သည် ဟခုဆန်းအမျိုးသားဥယျာဉ်အတွင်းတွင် ပါဝင်သည်။ အမြင့် ၂၁၂၈ မီတာ (၆၉၈၂ ပေ) ရှိသည်။

## သမိုင်းကြောင်း
ဆန်းနိုမိနဲတောင်ကို ဘက်ဆန်းတောင်နှင့်အတူတကွ "ဟခုတောင်ထိပ်ငါးခု" (白山五峰 Hakusan go-mine) ဟု တစ်ခါတရံ ခေါ်ကြသည်။ ဟခုတောင်သို့ လူအများသည် ရာစုနှစ်များစွာ ဘာသာရေးယုံကြည်မှုဖြင့် တက်ရောက်ခဲ့ကြသည်။ ဂိဖုခရိုင်မှ ဘက်ဆန်းတောင်ကို ဖြတ်ကျော်ကာ ဟခုတောင်ထိပ်အထိ တက်ရောက်ရသည့် တောင်တက်လမ်းသည် လူကြိုက်များသည်။

## ပထဝီသွင်ပြင်
တောင်ပတ်ဝန်းကျင်ဒေသည် ဂျပန်နိုင်ငံ၏ နှင်းထူထဲစွာကျဆင်းသည့်နေရာဖြစ်သည်။ ၎င်းနေရာကို ဂျပန်ဘာသာစကားဖြင့် နှင်းတိုင်းပြည် （雪国）ဟု ခေါ်သည်။ တစ်နှစ်အတွင်း နှစ်ဝက်ကျော်သည် နှင်းများဖုံးလွှမ်းထားလျက်ရှိပြီး တောင်ပေါ်ဒေသပေါက်ပင်များကိုလည်း မြင်တွေ့နိုင်သည်။

## တောင်တက်လမ်းများ
*မြောက်ဘက်ရှိ ဘက်ဆန်းတောင်မှ တက်ရောက်ရသည့် လမ်းကြောင်းတစ်ခု ရှိသည်။
*အတိုဆုံးလမ်ကြောင်းသည် ဖုခုအိခရိုင်၊ အိုးနိုမြို့မှ စတင်သည့် လမ်းကြောင်းဖြစ်သည်။

## ပိုမိုကြည့်ရှုရန်
* ရောဟခုတောင်တန်း
* ဟခုဆန်းအမျိုးသားဥယျာဉ်

## ကိုးကား
ကဏ္ဍ:ဂျပန်နိုင်ငံရှိ တောင်များ
ချူးဘဲဆွတ်တောင်

**ချူးဘဲဆွတ်တောင်** (忠別岳, Chūbetsu-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဒိုင်းဆဲဆွတ်ဇန်အမျိုးသားဥယျာဉ်နယ်မြေတွင် တည်ရှိသည့် တောင်တစ်ခု ဖြစ်သည်။

## ပြင်ပလင့်များ
*

## ကိုးကား
ကဏ္ဍ:ဂျပန်နိုင်ငံရှိ တောင်များ
ခုရိုတောင်

**ခုရိုတောင်** သို့မဟုတ် **ခုရိုတခဲ** (စာဖြင့် - တောင်နက်) အမည်ဖြင့် အောက်ပါဆောင်းပါးများ ရှိသည်။
*ခုရိုတောင် (ဟော့ကိုင်းဒိုး)
*ဆုအိရှောတောင်၊ "ခုရိုတောင်" ဟုလည်း ခေါ်ကြသည်။

ကဏ္ဍ:ဂျပန်နိုင်ငံရှိ တောင်များ
တော့တဘဲဆွတ်တောင်

**တော့တဘဲဆွတ်တောင်** (戸蔦別岳, Tottabetsu-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟိဒခတောင်တန်းတွင် ပါဝင်သည့် တောင်တစ်ခု ဖြစ်သည်။

## ကိုးကား
* Google Maps
* Geographical Survey Institute
* Shyun Umezawa, Yasuhiko Sugawara, and Jun Nakagawa, *Hokkaidō Natsuyama Gaido 4: Hidaka Sanmyaku no Yamayama* (北海道夏山ガイド4日高山脈の山やま), Sapporo, Hokkaidō Shimbunshya, 1991. 

ကဏ္ဍ:ဂျပန်နိုင်ငံရှိ တောင်များ
နိပဲဆိုဆွတ်တောင်

**နိပဲဆိုဆွတ်တောင်** (ニペソツ山, Nipesotsu-yama) သည် ဂျပန်နိုင်ငံ၊ ဟော့ကိုင်းဒိုးကျွန်း၊ အိရှိခရိတောင်တန်း၏ နိပဲဆိုဆွတ် - မရုယမမီးတောင်အုပ်စုတွင် ပါဝင်သည့် တောင်ဖြစ်သည်။ ဤတောင်သည် ချော်ရည်ကြောင့် ဖြစ်ပေါ်လာသည့် အမိုးခုံးသဏ္ဌာန်ရှိသည့်တောင် ဖြစ်သည်။

## ပြင်ပလင့်များ
* Nipesotsu-Maruyama Volcano Group - Geological Survey of Japan

## ကိုးကား
ကဏ္ဍ:ဂျပန်နိုင်ငံရှိ တောင်များ
ခဲဂဲဆွတ်တောင်

**ခဲဂဲဆွတ်တောင်** (桂月岳, Keigetsu-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ အိရှိခရိတောင်တန်း၏ ဒိုင်းဆဲဆွတ်ဇန်မီးတောင်အုပ်စုတွင် ပါဝင်သည့်တောင်တစ်ခု ဖြစ်သည်။ ဤတောင်သည် "ဒိုင်းဆဲဆွတ်ဇန်အမျိုးသားဥယျာဉ်" တွင် တည်ရှိသည်။ ဆိုးအွန်းခယောမြို့ကို အပေါ်စီးမှ ကြည့်ရှုနိုင်သည့်တောင်လည်း ဖြစ်သည်။

## ပိုမိုကြည့်ရှုရန်
*ဂျပန်နိုင်ငံရှိ တောင်များစာရင်း
*ဂျပန်နိုင်ငံရှိ မီးတောင်များစာရင်း

## ကိုးကား
* Geographical Survey Institute

ကဏ္ဍ:ဂျပန်နိုင်ငံရှိ တောင်များ
ခိတတော့တဘဲဆွတ်တောင်

**ခိတတော့တဘဲဆွတ်တောင်** (北戸蔦別岳, Kita-tottabetsu-dake) ဂျပန်နိုင်ငံ၊ ဟော့ကိုင်းဒိုးကျွန်းရှိ၊ ဟိဒခတောင်တန်းတွင် ပါဝင်သည့် တောင်တစ်ခု ဖြစ်သည်။

## ကိုးကား
* Google Maps
* Geographical Survey Institute
* Hokkaipedia

ကဏ္ဍ:ဂျပန်နိုင်ငံရှိ တောင်များ
ဘိအဲတောင်

**ဘိအဲတောင်** (美瑛岳, Biei-dake) သည် ဂျပန်နိုင်ငံ၊ ဟော့ကိုင်းဒိုးကျွန်းရှိ တခချိမီးတောင်အုပ်စုတွင်ပါဝင်သည့် မီးတောင်တစ်ခု ဖြစ်သည်။ ဤတောင်၏ အနောက်တောင်ဘက်တွင် တိုခချိတောင်ရှိပြီး၊ အရှေ့မြောက်ဘက်တွင် အိဘဲဖုဂျိတောင် ရှိသည်။ ဤတောင်သည် ဘိအဲမြို့နှင့် ရှင်းတိုခုမြို့အကြားကို ပိုင်းခြားပေးထားသည်။ 

## သမိုင်းကြောင်း
၂၀၀၉ ခုနှစ်၊ ဇူလိုင်လ ၁၆ ရက်နေ့တွင် ပြင်းထန်သည့်ရာသီဥတုကြောင့် ၆၄ နှစ်အရွယ်အမျိုးသားတစ်ခု ဘိအဲတောင်ပေါ်တွင် သေဆုံးခဲ့သည်။ အခြားသော သူ၏အဖွဲ့ဝင်ငါးဦးကိုမူ ကယ်ဆယ်နိုင်ခဲ့သည်။ ထိုအချိန်ကာလတွင်ပင် တိုမုရအုရှိတောင်တွင် ရာသီဥတုပြင်းထန်သဖြင့် စွန့်စားခရီးသွားအုပ်စုမှ အဖွဲ့ဝင်ရှစ်ဦးသေဆုံးခဲ့ပြီး၊ နောက်တစ်နေ့တွင် တစ်ကိုယ်တောင်တောင်သမားတစ်ဦးလည်း ထပ်မံသေဆုံးခဲ့သည်။

## ပိုမိုကြည့်ရှုရန်
*ဂျပန်နိုင်ငံရှိ တောင်များစာရင်း
*ဂျပန်နိုင်ငံရှိ မီးတောင်များစာရင်း

## ကိုးကား
ကဏ္ဍ:ဂျပန်နိုင်ငံရှိ တောင်များ
အမှန်တရား

**သစ္စ**(, ) သို့မဟုတ် **အမှန်တရား**ဟူသည် အဖြစ်မှန်၊ အရှိတရား သို့မဟုတ် အချက်အလက်များနှင့် ကိုက်ညီသော အခြေအနေကို ဆိုလိုသည်။ မြန်မာ့ဝေါဟာရ "သစ္စ (သစ္စာ)" မှာ ပါဠိဘာသာမှ ဆင်းသက်လာပြီး "မှန်ကန်ခြင်း" ဟု အဓိပ္ပာယ်ရသည်။
သစ္စသည် ဘာသာစကား၊ ဒဿနိကဗေဒ၊ သိပ္ပံပညာနှင့် ဘာသာရေးတို့တွင် အခြေခံကျသော အယူအဆတစ်ခု ဖြစ်သည်။

## အဓိပ္ပာယ်ဖွင့်ဆိုချက် 
အမှန်တရား သို့မဟုတ် သစ္စကို အဓိပ္ပာယ်ဖွင့်ဆိုရာတွင် ပညာရပ်နယ်ပယ်အလိုက် ကွဲပြားမှုများ ရှိသော်လည်း ယေဘုယျအားဖြင့် အောက်ပါအတိုင်း သတ်မှတ်ကြသည် -
* ဖြစ်ရပ်နှင့် ကိုက်ညီခြင်း: ပြောဆိုချက် သို့မဟုတ် ယုံကြည်ချက်တစ်ခုသည် ပြင်ပလောကရှိ အမှန်တကယ် ဖြစ်ပျက်နေသော အဖြစ်အပျက်နှင့် ကိုက်ညီနေခြင်း။
* တိကျသေချာခြင်း: ယုတ္တိဗေဒအရသော်လည်းကောင်း၊ သင်္ချာနည်းအရသော်လည်းကောင်း ဖောက်ပြန်မှုမရှိခြင်း။

## အဓိက အမျိုးအစားများ 
သစ္စ သို့မဟုတ် အမှန်တရားကို အဓိကအားဖြင့် နှစ်ပိုင်းခွဲခြားနိုင်သည် -
### သမ္မုတိသစ္စ (Relative Truth) 
လောကဝေါဟာရအရ သတ်မှတ်ထားသော အမှန်တရားဖြစ်သည်။ လူသားတို့၏ အတွေးအခေါ်၊ ယဉ်ကျေးမှုနှင့် သတ်မှတ်ချက်များပေါ်တွင် အခြေခံသည်။
:* ဥပမာ: "ဤအရာသည် ကုလားထိုင်ဖြစ်သည်" ဟု ပြောခြင်းမှာ လူသားတို့က ၎င်းပစ္စည်းကို ကုလားထိုင်ဟု အမည်ပေးထားသောကြောင့် မှန်ကန်ခြင်း ဖြစ်သည်။

### ပရမတ္ထသစ္စ (Absolute Truth) 
မည်သည့်အခြေအနေတွင်မဆို ပြောင်းလဲခြင်းမရှိသော အရှိတရားဖြစ်သည်။ ပုဂ္ဂိုလ်၊ သတ္တဝါ၊ အမည်နာမတို့အပေါ် မမူတည်ဘဲ သဘာဝတရား၏ မူလအခြေခံသဘောတရားများ ဖြစ်သည်။
:* ဥပမာ: "အရာခပ်သိမ်းသည် ပျက်စီးတတ်သော သဘောရှိသည်" (အနိစ္စ) ဟူသော အမှန်တရား။

## ဒဿနိကဗေဒ ရှုထောင့် 
ဒဿနိကဗေဒပညာရှင်များသည် အမှန်တရားကို တိုင်းတာရန်အတွက် သီအိုရီအမျိုးမျိုး ထုတ်ပြန်ခဲ့ကြသည် -
* Correspondence theory: ပြောဆိုချက်သည် လက်တွေ့လောကနှင့် တိုက်ရိုက်ကိုက်ညီရမည်။
* Coherence theory: အမှန်တရားတစ်ခုသည် မိမိလက်ခံထားသော အခြားအမှန်တရားများနှင့် ရှေ့နောက်ညီညွတ်ရမည်။
* Pragmatic theory: အမှန်တရားဆိုသည်မှာ လက်တွေ့တွင် အသုံးချ၍ရပြီး အလုပ်ဖြစ်သော အရာဖြစ်ရမည်။
## ဘာသာရေးဆိုင်ရာ အမြင် 
ဘာသာရေးနယ်ပယ်တွင် သစ္စ(သစ္စာ)ကို မြင့်မြတ်သော တရားအဖြစ် ရှုမြင်ကြသည်။ ဗုဒ္ဓဘာသာတွင် "သစ္စာလေးပါး"(ဒုက္ခ၊ သမုဒယ၊ နိရောဓ၊ မဂ္ဂ)သည် လောက၏ အမြင့်မြတ်ဆုံး အမှန်တရားများအဖြစ် သတ်မှတ်ထားပြီး၊ ခရစ်ယာန်နှင့် အစ္စလာမ်ဘာသာတို့တွင်လည်း ဘုရားသခင်၏ နှုတ်ကပတ်တော်နှင့် အလိုတော်ကို အကြွင်းမဲ့အမှန်တရားအဖြစ် ယုံကြည်ကြသည်။

## ဆက်စပ်ကြည့်ရှုရန် 
* ဒဿနိကဗေဒ
* သိပ္ပံနည်းကျ နည်းလမ်း
* ယုတ္တိဗေဒ
အိရှိခရိတောင်

**အိရှိခရိတောင်** (石狩岳, Ishikari-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ အိရှိခရိတောင်တန်းတွင် ပါဝင်သည့် တောင်တစ်ခု ဖြစ်သည်။ ဤတောင်သည် အိရှိခရိမြစ်၏ ရေရရှိရာအရင်းအမြစ်လည်း ဖြစ်သည်။

## ကိုးကား
* Hokkaido, Seamless Digital Geographical Map of Japan, Geological Survey of Japan, AIST (ed.). 2007.

ကဏ္ဍ:ဂျပန်နိုင်ငံရှိ တောင်များ
အိုပုတတဲရှိခဲတောင်

**အိုပုတတဲရှိခဲတောင်** (オプタテシケ山, Oputateshike-yama) သည် ဂျပန်နိုင်ငံ၊ ဟော့ကိုင်းဒိုးကျွန်းရှိ တိုခချိမီးတောင်အုပ်စုတွင် ပါဝင်သည့် တောင်တစ်ခု ဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
အဲဘိုရှိတောင်

**အဲဘိုရှိတောင်** (烏帽子岳, Eboshi-dake) သည် ဂျပန်နိုင်ငံ၊ ဟော့ကိုင်းဒိုးကျွန်းရှိ အိရှိခရိတောင်တန်း၏ ဒိုင်းဆဲဆွတ်ဇန်မီးတောင်အုပ်စုတွင် ပါဝင်သည့် တောင်တစ်ခု ဖြစ်သည်။

## ကိုးကား
* Geographical Survey Institute

ကဏ္ဍ:ဂျပန်နိုင်ငံရှိ တောင်များ
အိုအိဇုရုတောင်

**အိုအိဇုရုတောင်**  (笈ヶ岳, Oizuru-ga-take) သည် ဂျပန်နိုင်ငံ၊ တိုယမခရိုင်၊ အိရှခဝခရိုင်၊ ဂိဖုခရိုင်တို့၏ နယ်နိမိတ်ပေါ်တွင် ရှိနေသည့် တောင်တစ်ခု ဖြစ်သည်။ တောင်သည် ရောဟခုတောင်တန်း၏ အစိတ်အပိုင်းနှင့် "ဟခုဆန်းအမျိုးသားဥယျာဉ်" ၏ မြောက်ဘက်ပိုင်းဧရိယာလည်း ဖြစ်သည်။

## ပထဝီသွင်ပြင်
အိုအိဇုရုတောင်သည် ၁၈၄၁ မီတာ (၆၀၄၀ ပေ) မြင့်သည်။ ရောဟခုတောင်တန်း၏ မြောက်ဘက်ပိုင်းရှိတောင်များထဲတွင် အမြင့်ဆုံး ဖြစ်သည်။ တောင်၏ မြောက်ဘက်တွင် အိုးဂဆတောင် (大笠山 Ōgasa-yama) ရှိသည်။ အိုးဂဆတောင်သည် အနည်းငယ်ပိုနိမ့်ကာ ၁၈၂၁ မီတာ (၅၉၇၄ ပေ) ရှိသည်။ တောင်ထိပ်တွင် triangulation stations သုံးခုရှိသည်။

## သမိုင်းကြောင်း
ရှုဂန်းဒိုးရဟန်းဖြစ်သည့် တိုင်းချော သည် ရှစ်ရာစုအစောပိုင်းတွင် တောင်ကို စတင်တိုင်းတာခဲ့သည်။

## ရုပ်ပုံများ
## ပိုမိုကြည့်ရှုရန်
## ကိုးကား
ကဏ္ဍ:ဂျပန်နိုင်ငံရှိ တောင်များ
ခဲနရှိတောင် (ယာမနရှိ၊ ရှိဇုအိုခ)

**ခဲနရှိတောင်** (毛無山, Kenashi-yama) သည် ဂျပန်နိုင်ငံ၊ ရှိဇုအိုခခရိုင်နှင့် ယမနရှိခရိုင်တို့၏ နယ်နိမိတ်ပေါ်တွင် ရှိသည့် တောင်တစ်ခု ဖြစ်သည်။ အမြင့် ၁၉၆၄ မီတာ (၆၄၄၄ ပေ) ရှိသည်။ ဤတောင်၏ တောင်ခြေသည် အဆဂိရိကုန်းပြင်မြင့်အထိ ဖြန့်ကျက်တည်ရှိနေသည်။ ဤတောင်သည် တန်းရှိတောင်တန်းတွင် အမြင့်ဆုံးတောင်ဖြစ်သည်။

## အမည်
ဤတောင်၏ အမည်နှင့်ပတ်သက်၍ ဇာတ်လမ်းနှစ်ခုရှိသည်။ ထိုနှစ်ခုသည်လည်း တစ်ခုနှင့်တစ်ခု ဆန့်ကျင်ဘက်ဖြစ်သည်။ ပထမတစ်ခုမှာ ဤတောင်သည် သစ်ပင်လုံးဝမရှိ (木無し kenashi, အဓိပ္ပါယ် - "သစ်ပင်မရှိခြင်း")သဖြင့် ဤအမည်ဖြစ်လာသည်ဟု ဆိုသည်။ အခြားတစ်ခုမှာ ဤတောင်သည် သစ်ပင်များပေါများ (木成し kenashi, အဓိပ္ပါယ် - "သစ်ပင်များပေါများခြင်း") သဖြင့် ဤအမည်ဖြစ်လာသည်ဟု ဆိုကြသည်။ နှစ်ကာလကြာလာသည်နှင့်အမျှ ဤတောင်၏ အမည်ကို ရေးသားသည့် ခန်းဂျိအက္ခရာသည် လက်ရှိကာလရေးသည့် 毛無 သို့ ပြောင်းလဲလာခဲ့သည်။ 毛無 သည် "အမွှေးမရှိခြင်း" ဟု အဓိပ္ပါယ်ရသည်။

## ရုပ်ပုံများ

File:Mt.kenashi (200611).jpg|ဖူဂျီတောင်ကို နောက်ခံထား၍ ရိုက်ယူထားသည့် ခဲနရှိတောင်ထိပ်
File:Asagiri_Highland_and_Mount_Fuji.JPG|ခဲနရှိတောင်မှ မြင်ရသည့် ဖူဂျီတောင်နှင့် အဆဂိရိလွင်ပြင်

## ကိုးကား
ကဏ္ဍ:ဂျပန်နိုင်ငံရှိ တောင်များ